title: Hugo Gallet

text: Heinäkuussa 2018 Gallet siirtyi try-outille Tšekin Extraligan HC Pardubiceen. Hän jäi elokuussa kuitenkin ilman jatkosopimusta. Viisi päivää myöhemmin Gallet siirtyi kauden 2018–2019 kattavalla sopimuksella kotimaansa pääsarja Ligue Magnusissa pelaavan Boxers de Bordeaux'n riveihin.


title: Hugo Gallet

text: Gallet edusti Ranskaa MM-kilpailuissa vuonna 2018. Yhteensä hän on pelannut 21 A-maaottelua tehden neljä syöttöpistettä. Gallet teki A-maajoukkuedebyyttinsä Euro Ice Hockey Challengessa 9. marraskuuta 2017 Cergyssä Sloveniaa vastaan. Hän sai ottelussa myös syöttöpisteen oltuaan kakkossyöttäjänä Damien Fleuryn tekemään maaliin.


title: Hugo Gallet

text: Gallet pelasi myös alle 20-vuotiaiden IA-divisioonan MM-kilpailuissa vuonna 2017, jolloin hän voitti pronssia. Hän pelasi myös IB-divisioonan MM-kilpailuissa vuosina 2014 ja 2016, joista jälkimmäinen turnaus päättyi kultaan ja ensimmäinen pronssiin. Gallet pelasi myös alle 18-vuotiaiden IA-divisioonan MM-kilpailuissa vuosina 2013 ja 2014.


title: Hugo Gallet

text: Gallet'n pikkuveli Jules pelaa hyökkääjänä Ligue Magnusin Rapaces de Gapissa.


title: M2 (Helsingin metron linja)

text: M2 on yksi Helsingin metron kahdesta linjasta. Sen reitti on Tapiola–Mellunmäki. Metrolinjan Helsingin-osuudella on liikennöity 1980-luvusta lähtien; linjatunnus M2 tuli voimaan vasta 15.8.2016, länsimetron suunniteltuna avajaispäivänä. Vaikka laajennuksen avajaiset siirtyivät marraskuulle 2017, linja M2 aloitti liikennöinnin tuona päivänä välillä Ruoholahti–Mellunmäki, ruuhka-aikaan läntinen päätepysäkki oli Kamppi. Länsimetron avautuessa 18.11.2017 linja pidennettiin Tapiolaan asti M1-linjan jatkaessa Matinkylään saakka.


title: Ilppo Pohjola

text: Ilppo Anssi Pohjola (s. 30. tammikuuta1957, Keuruu) on suomalainen elokuvaohjaaja, -tuottaja ja taiteilija.


title: Ilppo Pohjola

text:
Pohjola opiskeli American Film Institutessa Los Angelesissa USA:ssa ja Sheridan Collegessa Torontossa, Kanadassa. Hän valmistui Lontoon Harrow College of Higher Educationista 1988. Hänen kansainvälinen läpimurtonsa oli palkittu Tom of Finland-dokumentti "Daddy and the Muscle Academy" (1991). Pohjola on tuottanut Eija-Liisa Ahtilan elokuvat ja installaatiot vuodesta 1993 alkaen.
Tuottajana Eija-Liisa Ahtilan teoksissa:


title: Ilppo Pohjola

text: Muut:


title: Lauda Airin lento 004

text:
Lauda Airin lento NG004 oli entisen F1-kuljettajan Niki Laudan omistaman Lauda Airin reittilento Hongkongista Bangkokin kautta Wieniin. Lento päättyi onnettomuuteen,
eikä kukaan koneessa ollut jäänyt henkiin. Kyseessä on Thaimaan pahin lento-onnettomuus.


title: Lauda Airin lento 004

text: Kone lähti välipysähdykseltään kello 23:02.


title: Lauda Airin lento 004

text: Kone ehti lentää noin viisi minuuttia, kun koneen varoitusvalo syttyi ja varoitti viasta suihkujarrussa, joten myöhemmin miehistö päätti kääntää sivuperäsintä vasemmalle. Kello 23.17 perämies huusi: "Suihkujarru aktivoitui!" Tämän jälkeen kone alkoi nopeasti pudota nokka edellä ja koneen sivuperäsin repeytyi irti, ja kone alkoi hajota perästä päin, kunnes koko runko hajosi ja putosi vuoristoiselle viidakkoalueelle.


title: Lauda Airin lento 004

text: Suihkujarrun aktivoitumissyytä ei olla saatu selville.


title: Hinterrhein (kylä)

text: Hinterrhein on kylä ja entinen kunta Sveitsissä Graubündenin kantonissa Viamalan hallintoalueella. Siellä oli vuoden 2016 lopulla 68 vakinaista asukasta.


title: Hinterrhein (kylä)

text: Hinterrheinista tuli Rheinwaldin kunnan osa, kun Hinterrhein, Nufenen ja Splügen yhdistyivät uudeksi kunnaksi 1.1.2019.


title: Hinterrhein (kylä)

text: Hinterrhein sijaitsee Reinin yhden alkujoen, Hinterrheinin laaksossa. Hinterrheinin kylä sijaitsee noin 1 600 metrin korkeudessa. Kunnan korkein kohta on Rheinwaldhorn (3 402 m mpy.).


title: Hinterrhein (kylä)

text: Hinterrhein oli tiettävästi walsereiden ensimmäinen muuttokohde Graubündenissä 1200-luvun lopulla. Paikkakunnan elinkeinoina oli 1300-luvulta 1800-lopulle asti maatalouden lisäksi muulikuljetukset San Bernardinon solan yli.


title: Hinterrhein (kylä)

text: Vuonna 1967 käyttöönotetun San Bernardinon tunnelin pohjoinen pää sijaitsee Hinterrheinissa.


title: Khalnayak

text: Khalnayak on vuonna 1993 ensi-iltansa saanut intialainen hindinkielinen toimintaelokuva, jonka ohjasi ja tuotti Subhash Ghai.


title: Pitkä pitkäperjantai

text: Pitkä pitkäperjantai ("The Long Good Friday") on John MacKenzien ohjaama ja Barrie Keeffen käsikirjoittama brittiläinen rikosdraama vuodelta 1980. Elokuvan pääosissa näyttelevät Bob Hoskins, Helen Mirren, Eddie Constantine ja Dave King.


title: Pitkä pitkäperjantai

text: 1970-luvun lopulle sijoittuvassa elokuvassa Bob Hoskins esittää kunnianhimoista itälontoolaista gangsteripomoa, joka suunnittelee maineensa puhdistamista rakentamalla kaupunkiin hotelleja, pelikasinoita ja pilvenpiirtäjiä. Pohjois-Irlannin tasavaltalaisarmeijan IRA:n pommi-iskut alkavat häiritä hänen pyrkimyksiään.


title: Pitkä pitkäperjantai

text: Hoskins sai roolistaan Bafta-palkintoehdokkuuden. "The New York Timesin" kriitikot valitsivat "Pitkän pitkäperjantain" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Juutalainen pakolaisuus arabimaista

text: Juutalaisella pakolaisuudella arabimaista viitataan tavallisesti juutalaisten pakenemiseen ja karkotuksiin muslimimaista vuosina 1947–1980. Tätä aikaisemmin juutalaiset ovat läpi historian joutuneet useita kertoja pakenemaan vainoja ja väkivaltaa.


title: Juutalainen pakolaisuus arabimaista

text: Juutalaisia asui nykyisissä arabimaissa Lähi-Idässä ja Pohjois-Afrikassa 1900-luvun alussa yli 800 000, joista suurin osa Euroopan maiden, Ranskan, Britannian ja Italian, hallitsemissa siirtomaissa, eniten Marokossa, Irakissa ja Algeriassa. 1800-luvun sionismi, YK:n 1947 käynnistämä Israelin itsenäisyysprosessi ja maan lopullinen itsenäistyminen 1948, sekä sitä seurannut Israelin ja ympäröivin arabimaiden välinen konflikti johti lähes koko tämän muslimimaissa eläneen juutalaisväestön karkottamisiin ja pakenemiseen Israeliin, Eurooppaan ja Yhdysvaltoihin.


title: Juutalainen pakolaisuus arabimaista

text: Jo 1900-luvun alussa juutalaisia oli karkotettu ja paennut joistakin Lähi-Idän maista, kuten Jemenistä. Vuonna 1947 YK:n jakosuunnitelman jälkeen arabien terrori kohdistui juutalaisiin ja myös niihin arabeihin, jotka halusivat yhteiseloa juutalaisten kanssa. Israelia ympäröivät arabimaat hyökkäsivät maahan heti maan itsenäistyttyä. Sota, joka tunnetaan Israelin itsenäisyyssotana päättyi Israelin voittoon, mutta konflikti ja sodat ovat jatkuneet tähän päivään


title: Juutalainen pakolaisuus arabimaista

text:
The World Jewis Congress esitti muistiossaan YK:lle jo tammikuussa 1948 kaikkien arabimaissa asuvien juutalaisten olevan välittömässä vaarassa. Yhdistyneiden kansakuntien talous- ja sosiaalineuvoston, ECOSOC:in puheenjohtaja Charles Malik jätti tämän kuitenkin huomiotta.
Syinä pakolaisuuteen oli juutalaisiin kohdistunut väkivalta, syrjintä, antisemitismi ja poliittinen epävakaus. Eurooppalaisen kolonialismin loppua 1900-luvun alkupuoliskola seurannut Pohjois-Afrikan ja Lähi-Idän voimakas islamisoituminen johti juutalaisväestöön kohdistuneisiin vainoihin, mellakoihin ja väkivaltaisuuksiin. Juutalaisten omaisuutta takavarikoitiin ja synagogia tuhottiin tai muutettiin moskeijoiksi. Satoja juutalaisia kuoli, tuhansia vangittiin, juutalaisten taloja, kauppoja ja synagogia poltettiin. Arviot menetetystä omaisuudesta vaihtelevat 20–100 miljardin dollarin välillä.


title: Juutalainen pakolaisuus arabimaista

text: Juutalaisia pakeni tai karkotettiin arabimaista, kuten Syyrian, Egyptin ja Irakin kuningaskunnista, Iranista ja Turkin tasavallasta, Israelin itsenäistymisprosessin alkua vuonna 1947 seuranneen Israelin ja arabimaiden konfliktin sekä Iranin vallankumouksen seurauksena yli 856 000. Ensimmäinen pakolaisaalto sijoittuu arabimaihin vuodesta 1947 jatkuen 1970-luvun alkuun. Šaahi Pahlavin johtamassa Iranissa vuonna 1979 tapahtunut islamilainen vallankumous johti toiseen pakolaisaaltoon.


title: Juutalainen pakolaisuus arabimaista

text: Vuonna 2009 vain 26 000 juutalaista asui arabimaissa ja 29 000 Turkissa.


title: Agrinion

text: Agrinion (, ) oli antiikin aikainen kaupunki ja kaupunkivaltio ("polis") Aitoliassa Kreikassa. Se sijaitsi nykyisen Agrínion kunnan alueella lähellä Megáli Chóran kylää, noin kolme kilometriä luoteeseen nykyisestä Agrínion kaupungista.


title: Agrinion

text: Agrinion oli rakennettu Akheloos-joen itäpuolelle etelään Stratoksen kaupungista. Se sijaitsi Aitolian ja Akarnanian luonnollisella rajaseudulla. Kaupungin ympäristö oli hedelmällistä tasankoa, ja sen pohjoispuolella kohosivat Panaitolikos-vuoret.


title: Agrinion

text: Agrinionin paikalla on ollut asutusta jo esihistoriallisella kaudella. Erään näkemyksen mukaan kaupungin nimi on peräisin seudulla muinoin asuneesta agraialaisten tai agrailaisten kansasta. Toisen tulkinnan mukaan se viittaisi alueella palvottuun metsästyksenjumalaan Apollon Agraiokseen. Kreikkalaisessa mytologiassa Agrinionin eponyymi heeros ja perustaja oli Agrios, joka oli Porthaonin poika ja Aitoloksen, Endymionin pojan sukua.


title: Agrinion

text: Kaupungin historiasta tiedetään suhteellisen vähän. Akarnanialaiset valtasivat kaupungin vuonna 314 eaa. ja se oli akarnanialaisten hallussa myös, kun Kassandroksen joukot marssivat seudulle auttamaan näitä aitolialaisia vastaan. Kun Kassandroksen joukot palasivat Makedoniaan, aitolialaiset valtasivat ja tuhosivat kaupungin ja surmauttivat suuren osan väestöstä.


title: Agrinion

text: Nykyinen Agrínion kaupunki on syntynyt lähelle osmanivallan aikana, jolloin se tunnettiin nimellä Vrachóri, turkiksi Imbrahoar. Se on myöhemmin ottanut antiikin aikaisen kaupungin nimen.


title: Agrinion

text: Kaupungin paikalta on löydetty noin kahden kilometrin pituisten kaupunginmuurien jäänteitä sekä erinäisten rakennusten perustuksia. Näistä merkittävin ovat stoan eli pylväshallin rauniot kaupungin agoran alueella nykyisen Megáli Chóran kylän itäpuolella. Ne kaivettiin esiin vuonna 1928.


title: Kassope

text: Kassope (, myös tai , ) oli antiikin aikainen kaupunki ja kaupunkivaltio ("polis") Epeiroksessa Kreikassa. Sen arkeologinen alue sijaitsee nykyisen Préveza kunnan alueella noin kilometrin koilliseen Kamarínan kylästä.


title: Kassope

text: Kassope sijaitsi Epeiroksen lounaisosassa Thesprotian ja Ambrakianlahden välisellä alueella, jonkin matkan päässä merestä ja lähellä nykyisin nimellä Zálongo tunnettua vuorta. Paikka on noin 25 kilometriä pohjoiseen nykyisestä Prévezan kaupungista ja noin kahdeksan kilometriä itään rannikosta. Kaupungin kautta kulki Pandosiasta myöhemmän Nikopoliin suuntaan kulkenut tie. Kaupunkivaltion alue tunnettiin nimellä "Kassopaia" ().


title: Kassope

text: Kassopen kaupunkivaltio oli olemassa jo klassisella kaudella. Kaupungin historiasta tiedetään muutoin suhteellisen vähän. Se mainitaan Kassandroksen Epeiroksen kuningasta Alketasta vastaan käymän sodan yhteydessä vuonna 312 eaa. Varsinainen Kassopen kaupunki syntyi ilmeisesti kassopaialaisten kylien yhteenlittymänä ("synoikismos") vasta hellenistisellä kaudella 200-luvulla eaa., vaikkakin myös sen paikalla on mahdollisesti ollut jo varhaisempaa asutusta. Laajimmillaan kassopelaiset saivat hallintaansa myös muun muassa läheiset Batiain, Bukhaitionin, Elateian ja Pandosian polikset.


title: Kassope

text: Kassope ilmeisesti kärsi ainakin jonkinlaisia vaurioita roomalaisten vallattua alueen vuonna 167 eaa. Kaupunki säilyi olemassa Nikopoliin perustamiseen vuonna 31 eaa. saakka, jolloin asukkaat siirrettiin sinne.


title: Kassope

text: Kassopen arkeologiset kaivaukset alkoivat vuonna 1926 ja niitä jatkettiin vuosina 1951–1955. Vuodesta 1977 kaivauksia on suorittanut Saksan arkeologinen instituutti.


title: Kassope

text:
Kassope oli ympäröity kaupunginmuurilla, jonka pituus oli noin 2,8 kilometriä. Sen reitti voidaan tunnistaa koko matkaltaan. Myös kaupungin akropolis eli yläkaupunki oli ympäröity muurein.
Kassopen alakaupunki oli rakennettu Hippodamoksen nimiin laitetussa ruutuasemakaavassa. Kaupungin agora, joka on kaivettu esiin, sijaitsi kaupungin kaakkoisosassa. Se oli reunustettu pohjois- ja itäsivuiltaan stoilla eli pylväshalleilla. Toinen stoista edusti doorilaista tyyliä ja sen koko oli noin 61 x 11 metriä. Se on ajoitettu noin 300–200-luvulle eaa.


title: Kassope

text: Alakaupungista on kaivettu esiin myös suurempi teatteri, joka sijaitsi kaupungin koillisosassa, sekä agoran laidalla ollut pienempi teatteri, buleuterion, prytaneion ja temppelin perustukset. Eräs merkittävimpiä löytöjä on agoran laidalla sijainnut suurikokoinen katagogeion eli hotellirakennus, jonka koko oli noin 33 x 30,3 metriä. Siinä on ollut 17 huonetta, jotka ovat sijainneet keskellä olleen peristyylipihan ympärillä. Peristyyli koostui 26 doorilaisesta pylväästä. Rakennuksessa on ollut myös toinen kerros, jossa on ollut tilaa mahdollisesti noin 30 huoneelle. Myös tämä rakennus on ajoitettu noin 300–200-luvulle eaa.


title: Kassope

text: Kaupungin ympäristöstä on löydetty hautoja.


Nyländska Jaktklubbenin soutusatama Helsingissä () on Albert Edelfeltin maalaus vuodelta 1899. Se esittää Nyländska Jaktklubben -pursiseuran purjeveneitä ja Helsingin Eteläsatamaa mereltä nähtynä.


title: Nyländska Jaktklubbenin soutusatama Helsingissä

text: Maalaus oli esillä vuoden 1900 Pariisin maailmannäyttelyn Suomen-osastolla. Se hankittiin vuonna 1902 valtion taidemuseon Antellin kokoelmiin. Maalaus sijoitettiin vuonna 2000 Helsingin Presidentinlinnaan, tasavallan presidentin työhuoneeseen. Se on presidentin työpöydän takana olevalla seinällä, minkä ansiosta se on siitä alkaen näkynyt aina televisioidun tasavallan presidentin uudenvuodenpuheen taustalla. Poikkeuksen muodostivat vuodet 2013 ja 2014, jolloin presidentti Niinistön uudenvuodenpuhe nauhoitettiin Mäntyniemessä Presidentinlinnan peruskorjauksen vuoksi.


title: Energian kerääminen

text: Energian kerääminen tai Energian keruu () tarkoittaa ympäristön vähäisten energiapotentiaalien hyödyntämistä pienten sähkölaitteiden ja elektroniikan kulutustarpeeseen. Tällaisia sähköksi muunnettavia pieniä energia lähteitä ovat muun muassa tärinä, valo, lämpö, paine ja ihmiskeho. Energian keräämisellä saadaan aikaan langattomia laitteita, jotka eivät välttämättä tarvitse lisäenergiaa. Ympäristöystävällinen energian kerääminen säästää kustannuksissa ja on monikäyttöistä, kätevää ja turvallista. Hyvin käyttökelpoinen se on alueilla, joissa sähköä ei ole saatavissa ja välimatkat ovat pitkiä. Energian varastoimisen ja MEMS-tekniikan kehittyminen sekä elektronisten sähkölaitteiden virrankulutuksen pieneminen on tehnyt energian keräämisestä taloudellisesti kannattavampaa. Kerätty sähkö voidaan varastoidaan akkuun, kondensaattoriin tai superkondensaattoriin, jolloin elektroninen laite toimii myös silloin, kun energiaa ei kerätä. Energian keruu tekniikan markkinoiden kooksi vuonna 2012 arvioitiin 0,7 miljardia dollaria, mutta sen ennustetaan kasvavan nopeasti.


title: Energian kerääminen

text: Ajatus energian keräämisestä esimerkiksi ihmisen liikkeistä on toteutettu aikaisemmin mekaanisesti rannekelloissa, jotka vetävät automaattisesti käyttövoimajousensa käyttäjänsä käden liikkeiden voimalla. Toinen energiansa ympäristöstä saava laite on radiona käytetty kidekone, joka saa energiansa radioaalloista. Myös aurinkokennolla toimiva taskulaskin kuuluu tähän joukkoon.


title: Energian kerääminen

text: Matkapuhelimien ominaisuuksien kasvattaminen älypuhelimiksi lisäsi energian kulutusta, mutta akkuvalmistajat eivät pystyneet auttamaan tässä ongelmassa. Puolijohteiden valmistajat sen sijaan kehittivät lukuisia tekniikoita energian säästämiseen. Siihen pakotti myös pakkaustiheyden kasvu Mooren lain mukaan, koska tiheästi pakattujen sirujen korkea virrankulutus nosti sirujen lämpötilat toiminnan kannalta vaarallisen korkeiksi. Sirujen tehonkulutuksen väheneminen on mahdollistanut langattomia anturiverkkoja ja uusia sovelluksia, joissa laite saa virtansa energian keruun avulla.


title: Mikko Sidoroff

text: Mikko Sidoroff (s. 1985) on suomalainen kuoronjohtaja ja säveltäjä. Hän on opiskeli kuoronjohtoa Sibelius-Akatemiassa vuosina 2008–2011 ja valmistui musiikin maisteriksi vuonna 2011. Vuodesta 2016 alkaen hän on suorittanut kuoronjohdon lisäopintoja Saksassa Hochschule für Musik und darstellende Kunst Mannheimissa.


title: Mikko Sidoroff

text: Sidoroff on johtanut perustamaansa Kamarikuoro Krysostomosta vuodesta 2003 sekä Wiipurilaisen Osakunnan Laulajia vuosina 2012–2016 ja Turun yliopiston kuoroa vuosina 2009–2016. Hän on säveltänyt muun muassa ortodoksista kirkkomusiikkia ja kuoromusiikkia.


title: Mikko Sidoroff

text: Sidoroffin puoliso on kuoronjohtaja Dani Juris.


title: Juutalainen pakolaisuus

text: Juutalainen pakolaisuus eli exodus viittaa juutalaisten pakolaisten pakenemiseen eri maista eri aikoina. Juutalaista kansaa on usein vainottu eri maissa, mikä on johtanut syrjintään ja väkivaltaan juutalaisia kohtaan, heidän omaisuutensa takavarikointiin, karkotuksiin ja pakolaisuuteen. Raamattu kertoo juutalaisten vankeudesta Egyptissä ja orjuudesta Babyloniassa. Juutalaiset ovat aina pitäneet Israelia kotimaanaan ja heitä on asunut siellä aina, mutta vasta 1948 perustettiin Israelin juutalaisvaltio, oma maa ja turvapaikka juutalaiselle kansalle. 1950 Israelin parlamentti sääti lain paluumuutosta Israeliin, joka lupasi kaikille maailman juutalaisille turvapaikan maasta.


title: Juutalainen pakolaisuus

text: Antisemitismillä on pitkät juuret myös Euroopassa.


title: Juutalainen pakolaisuus

text: 1095 alkaneiden ristiretkien aikana, paavin valtuuttamat ristiretkeläiset tuhosivat satoja juutalaisyhteisöjä Euroopassa ja Lähi-Idässä.


title: Juutalainen pakolaisuus

text: Keskiajalla juutalaiset karkotettiin esimerkiksi Ranskasta, Englannista, Baijerista ja monista Italian kaupunkivaltioista, 1400- luvulla Portugalista ja Espanjasta. 1800-luvun Venäjän mellakat ja 1917 vallankumous ajoivat monet juutalaiset pakolaisiksi


title: Juutalainen pakolaisuus

text: Kansallissosialistisen puolueen noustua valtaan Saksassa ja aloitettua järjestelmälliset juutalaisvainot, alkaen syrjinnästä, ghettoihin eristämisestä ja omaisuuden takavarikkoinnista, ja päättyen väkivaltaan, synagogien ja kotien tuhoamiseen ja holokaustiin, sadat tuhannet juutalaiset pakenivat Saksasta ja sen valloittamasta Itävallasta, myöhemmin myös muista Saksan miehittämistä maista.


title: Juutalainen pakolaisuus

text: Vuosien 1933-1945 aikana yli 340 000 juutalaista pakeni Saksasta ja Itävallasta, surullisesti 100 000 heistä maihin, jotka Saksa myöhemmin valloitti. 1930-luvulla 60 000 saksalaista juutalaista pakolaista muutti Brittiläisen imperiumin Kansainliiton mandaatilla hallinnoimaan Palestiinaan. Arviolta 85 000 juutalaista pakolaista saapui Yhdysvaltoihin yksin vuoden 1938 maaliskuusta vuoden 1939 syyskuuhun. Yli 300 000 viisumihakemusta jätettiin Yhdysvaltain konsulaatteihin, moni hylättiin ja juutalaisista suuri joukko jäi vangiksi Eurooppaan. Monet pakenivat kuitenkin esimerkiksi Chileen ja Argentiinaan.


title: Juutalainen pakolaisuus

text: Évianin pakolaiskonferensissa heinäkuussa 1938 vain Yhdysvallat ja Dominikaaninen tasavalta lupautuivat vastaanottamaan merkittäviä määriä juutalaispakolaisia. Kuitenkin myös Bolivia vastaanotti 20 000 pakolaista vuosina 1938-1941. Muut maat kieltäytyivät myöntämästä uusia turvapaikkoja. Shanghaihin ei tarvinnut viisumia, joten sinne pakeni 17 000 juutalaista.


title: Juutalainen pakolaisuus

text: Toinen merkittävä modernin ajan juutalainen pakolaisuus liittyy Israelin itsenäistymiseen 1948. Ympäröivät arabimaat hyökkäsivät Israeliin ja Pohjois-Afrikan ja Lähi-Idän arabimaista pakeni vainoja tai karkotettiin 856 000 juutalaista pakolaista, jotka saivat turvapaikan lähinnä Israelista, Euroopasta ja Yhdysvalloista. Myös Iranin islamilainen vallankumous 1979 aiheutti suurta juutalaista pakolaisuutta.


title: Juutalainen pakolaisuus

text: Arabimaista, Iranista ja Turkista paenneet juutalaiset pakenivat syrjintää, antisemitismiä, vainoja ja väkivaltaa. Juutalaisten koteja ja synagogia poltettiin ja omaisuutta takavarikoitiin ja monet menettivät henkensä väkivaltaisuuksissa tai vangittiin.


title: Abreu

text: Abreu on muun muassa seuraavien henkilöiden sukunimi:


title: Light music

text: Light music on yleisnimitys pääasiassa brittiläiselle musiikkityylille, joka on kevyenä pidettyä orkesterimusiikkia suurille orkestereille. Sen alkuperä on 1800-luvulla, suosituimmillaan se oli 1900-luvun puolivälissä, mutta sitä tehdään edelleen.


title: Light music

text: Tyyli on vähemmän "vakava" muoto länsimaisesta taidemusiikista, jossa on läpisävellettyjä tyypillisesti lyhyitä orkesterikappaleita sekä sarjoja. Kappaleiden tarkoitus on vedota taidemusiikkia laajempaan yleisöön. Suosionsa huippuaikoihin "light music" oli silloin, kun radiolähetykset alkoivat saada muotoaan ja asemat, kuten BBC Light Programme, soittivat enimmäkseen juuri tällaista musiikkia.


title: Light music

text: "Light music" oli suosittua Britannian lisäksi Yhdysvalloissa sekä manner-Euroopassa ja monet tämän suuntauksen sävellyksistä muistetaan yhä elokuvista sekä radio- ja televisio-ohjelmista, joissa niitä käytettiin. "Light music" on samaistettu joskus "easy listening" -genreen, joskaan se ei ole sama asia.


title: Light music

text: Säveltäjiin, jotka sävelsivät "light musicia", lukeutuvat esimerkiksi Charles Ancliffe, Ronald Binge, Eric Coates, Frederic Curzon, Trevor Duncan, Robert Farnon, Adalgiso Ferraris, Ron Goodwin, Albert Ketèlbey, Billy Mayerl, Angela Morley, Ernest Tomlinson, Sidney Torch, Edward White, Charles Williams, Alberto Semprini ja Haydn Wood.


title: Light music

text: Tietokirjailija Tommi Uschanov on ehdottanut tyylin suomenkieliseksi nimeksi "kaunomusiikki".


title: Yllätyslaatikko

text: Yllätyslaatikko on yleensä kuukausittain ilmestyvä laatikko, jonka asiakas tilaa verkkokaupasta. Yllätyslaatikko ilmestyy säännöllisesti esim. kerran kuukaudessa tai kahden kuukauden välein. Laatikon sisältö vaihtuu joka kerta ja on aina yllätys. Yllätyslaatikon idea voi olla myös, että laatikon sisällön arvo on enemmän kuin sen hinta.


title: Yllätyslaatikko

text: Yllätysbokseihin kuuluu myös yhteisöllisyys, kaikki tilaajat saavat boksinsa samaan aikaan ja tilaajia rohkaistaan jakamaan esim. sosiaalisessa mediassa kuvia boksin avaamisesta tai käyttämisestä.


title: Yllätyslaatikko

text: Yllätysboksit ovat v. 2017 vielä uusi asia Suomessa ja suurimalle osalle ihmisiä outo asia. Suomessa toimii kuitenkin jo kosmetiikkaboksi (BetteBox), kissaboksi (MeaBox), koiraboksi (MeaBox), karkkiboksi (MeaBox) ja kaksi luomuboksia (MeaBox ja Best Bites).


title: Yllätyslaatikko

text: Yllätyslaatikot ovat peräisin Yhdysvalloista, jossa ne ovat valtavan suosittuja.


title: Kaksi naista

text: Kaksi naista (, suoraan käännettynä ”[Nainen] Ciociariasta”) on vuonna 1960 ensi-iltansa saanut italialainen draamaelokuva, jonka on ohjannut Vittorio De Sica. Elokuva kertoo naisesta, joka yrittää suojella teinitytärtään sodan kauheuksilta. Sen pääosia esittävät Sophia Loren, Jean-Paul Belmondo, Eleonora Brown ja Carlo Ninchi.


title: Kaksi naista

text: Sophia Loren voitti roolistaan parhaan naispääosan Oscarin.


title: Kaksi naista

text: "The New York Timesin" kriitikot valitsivat "Kaksi naista" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kaksi naista

text: Heinäkuussa 1943 leskeksi jäänyt roomalainen kaupanpitäjä Cesira (Loren) ja hänen 12-vuotias uskonnollinen tyttärensä Rosetta (Brown) pakenevat sotaa Cesiran kotiseudulle Ciociariaan. Ennen lähtöä Cesira rakastelee hiilikauppias Giovannin kanssa, joka lupaa huolehtia Cesiran puodista tämän lähdettyä.


title: Kaksi naista

text: Ciociariassa sekä Cesira että tytär ihastuvat nuoreen älykköön Micheleen (Belmondo), joka kannattaa kommunisteja. Michele joutuu saksalaissotilaiden vangiksi, ja he pakottavat hänet oppaakseen vuoristoisessa maastossa. Kun liittoutuneet tulevat lopettamaan natsimiehityksen, Cesira ja Rosetta päättävät palata takaisin Roomaan. Majoittuessaan matkallaan tyhjään kirkkoon he joutuvat Ranskan armeijan marokkolaisosaston joukkoraiskaamaksi. Rosetta saa tapahtumasta pahoja traumoja ja muuttuu etäiseksi. Läheisessä kylässä Rosetta karkaa Cesiralta keskellä yötä. Cesira luulee Rosettan lähteneen etsimään Micheleä, mutta tyttö kertoo olleensa ulkona erään pojan kanssa, joka on antanut hänelle silkkisukat. Cesira suuttuu ja kertoo Rosettalle Michelen kuolleen. Kovapintaista aikuista esittänyt tyttö alkaa taas itkeä kuin lapsi. Äiti lohduttaa tytärtään, ja elokuva päättyy.


title: Frank Vincent

text: Frank Vincent Gattuso Jr. (15. huhtikuuta 1937 – 13. syyskuuta 2017), joka tunnettiin ammatillisesti nimellä Frank Vincent, oli yhdysvaltalainen näyttelijä. Hän esitti merkittäviä rooleja HBO:n sarjassa "Sopranos" ja useissa ohjaajan Martin Scorsesen elokuvissa kuten "Kuin raivo härkä" (1980), "Mafiaveljet" (1990) ja "Casino" (1995).


title: Frank Vincent

text: Vincent oli amerikanitalialainen, jonka juuret olivat Sisiliasta ja Napolista. Hän syntyi North Adamsissa, Massachusettsissa ja varttui Jersey Cityssä, New Jerseyssä. Hänellä oli kaksi veljeä, Nick ja Jimmy sekä puolisisko, Fran.


title: Frank Vincent

text: Frank Vincent kuoli New Jerseyssä 80 vuoden ikäisenä.


title: Saudi Gazette

text: Saudi Gazette on päivittäin ilmestyvä englanninkielinen sanomalehti, jota julkaisee Okaz Organization for Press and Publication (Okaz). Saudi Gazetten toimitus sijaitsee Jeddassa, Saudi-Arabiassa. Lehdellä on toimistot myös Riadissa ja Al-Khobarissa. Lehteä julkaistaan verkossa ja paperisena. Sen päätoimittajana on työskennellyt vuodesta 2014 Somayya Jabarti.


title: Saudi Gazette

text: Viikonloppuliitteet ilmestyvät perjantaisin ja lauantaisin.


title: Saudi Gazette

text: Okaz julkaisee myös arabiankielistä Okaz-sanomalehteä.


title: Słubice

text: Słubice () on kaupunki Länsi-Puolassa, Oder-joen rannalla Saksan rajalla. Kaupunkia vastapäätä, joen toisella puolella on sen ystävyyskaupunki Frankfurt an der Oder, johon Słubice kuului vuoteen 1945 asti. Vuonna 2011 kaupungissa asui 18 000 ihmistä, mutta sen ja Frankfurt an der Oderin muodostamassa kaksoiskaupungissa asukkaita on 85 000. Słubice on samannimisen piirikunnan pääkaupunki.


title: Sähkönlaatu

text: Sähkönlaatu on useista arvoista koostuva kokonaisuus, jota tarkkaillaan tuotannon ja markkinoiden vuoksi. Tavallisimpia ongelmia sähkönlaadussa ovat sähkökatkokset. Sähkönlaatuun liittyviä ongelmia voidaan välttää hyvällä suunnittelulla ja käyttämällä sähköverkkoon sopivia laitteita. Sähköverkon kelpoisuutta tarkkaillaan laatumittauksilla.


title: Sähkönlaatu

text: Jakeluverkossa siirrettävän sähkön jännitteen laatu on määritelty standardissa SFS-EN 50160.


title: Valkyria Chronicles

text: Valkyria Chronicles on Segan julkaisema taktinen roolipeli ja pelisarjan ensimmäinen osa. Peli on julkaistu vuonna PlayStation 3:lle ja myöhemmin "Remastered"-versiona Windowsille sekä PlayStation 4:lle.


title: Valkyria Chronicles

text: Peli sijoittuu fiktiiviseen kahtia jakautuneeseen Eurooppaan, joka muistuttaa 1930-lukua. Kaksi suurvaltaa ovat Imperiumi ja Liittovaltio, jotka joutuvat sotaan Gallian luonnonvarojen johdosta.


title: Valkyria Chronicles

text: GameSpot antoi pelille arvosanaksi 8.5/10 arvostelussaan.


title: Valkyria Chronicles

text: IGN antoi pelin "remastered"-versiolle arvosanaksi 9.0/10 arvostelussaan.


title: SS Exodus

text: SS Exodus on kuuluisa höyrylaiva, joka lähti Ranskasta 11. heinäkuuta 1947 kohti Brittiläisen mandaatin Palestiinan Haifan satamaa mukanaan 4 515 juutalaispakolaista. Leon Uris kirjoitti laivan tarinasta romaanin "Exodus" (1958), joka sovitettiin elokuvaksi 1960.


title: SS Exodus

text: 1930- ja 1940-lukujen juutalaisvainoista selvinneet juutalaispakolaiset, joista monet olivat eläneet Euroopan sodanjäkeisillä piikkilanka-aidoin ympäröidyillä pakolaisleireillä, olivat ottaneet päämääräkseen asettua asumaan Israeliin, juutalaisten Luvattuun maahan, joka oli itsenäistymäisillään.


title: SS Exodus

text: Laiva valmistui vuonna 1927 Yhdysvalloissa. Se oli alkuperäiseltä nimeltään SS President Warfield, ja se oli liikennöinyt Virginian Norfolkin ja Marylandin Baltimoren välillä kuljettaen matkustajia ja rahtia. Toisessa maaillmansodassa alus palveli USA:n merivoimia ja Royal Navya.


title: SS Exodus

text: 11. syyskuuta 1946 juutalainen puolisotilaallinen järjestö Haganah osti laivan sen agenttina toimineen Potomack Shipwrecking Co:n avustuksella tarkoituksenaan kuljettaa juutalaispakolaisia laittomasti Palestiinaan osana niin kutsuttu Aliyah Bet -operaatiota. Laiva lähti 11.7.1947 Sèten satamasta läheltä Marseillea Hondurasin lipun alla ilmoittaen suunnakseen Istanbulin Turkissa.


title: SS Exodus

text: SS "Exodusta" kuitenkin seurasivat Kuninkaallisen laivaston alukset ja lentokone, kunnes ne lopulta pysäyttivät sen 18. marraskuuta 1947 kansainvälisellä aluevedellä 40 kilometrin päässä Palestiinan rannikosta. Brittiläisten sotilaat hyökkäsivät laivaan. Neljä ihmistä kuoli ja laiva pakotettiin Haifan satamaan, josta matkustajat siirrettiin vankilaivoilla ensin Ranskaan ja myöhemmin Lyypekkiin. Siellä juutalaispakolaiset siirrettiin pakolaisleirille Britannian hallinnoimalle alueelle Saksassa.


title: Britt Karin Larsen

text: Britt Karin Larsen (s. 16. huhtikuuta 1945 Oslo, Norja) on norjalainen runoilija ja prosaisti. Hän julkaisi esikoisteoksensa, runokoelman "5 mg blues og andre dikti" vuonna 1978.


title: Britt Karin Larsen

text: Alun alkaen Larsen profiloitui runoilijana ja novellistina, mutta myöhemmin hän on kirjoittanut muun muassa Norjan romanien elämästä. Hän on kirjailijantyössään leimallisesti yhteiskuntakriittinen, ja hän käsittelee teoksissaan usein naisen elämän arkea ja ongelmia. Suomennetun teoksen "Kirje lapselle joka ei syntynyt: kuitenkin sinä olet olemassa" ("Du er likevel til", 1989) hän kirjoitti abortin jälkeen.


title: Britt Karin Larsen

text: Larsenin pääteoksina on pidetty 1997–1999 ilmestynyttä trilogiaa "De som ser etter tegn", "De usynliges by" ja "Sangen om løpende hester", jonka aiheena on Norjan romanien elämä 1900-luvulla. Teos "Det vokser et tre i Mostamägg" (2009) on historiallinen romaani ja sijoittuu 1700-luvun Hedmarkin ja Värmlannin rajamaille, ja siinä keskiössä on metsäsuomalainen vähemmistö. Teos oli ehdokkaana P2-lytternes romanpris -palkinnon saajaksi vuonna 2009. Hän jatkoi samasta aiheesta romaaneilla "Himmelbjørnens skog" (2010), "Som steinen skinner" (2011), "Før snøen kommer" (2012), "Det synger i lauvet" (2013), "Slik treet faller" (2014) ja "Kaldere mot natten" (2015), jotka ovat saaneet loistavia arvosteluja.


title: View

text: View (oik. Juuso Ruohonen, s. 1992 Pori) on suomalainen rap-artisti, jolla on levytyssopimus monikansallisen Sony Musicin kanssa. Hänen esikoisalbuminsa ilmestyi vuonna 2017.


title: View

text: Porin Pormestarinluodosta kotoisin oleva Ruohonen kirjoitti ensimmäiset riiminsä 12-vuotiaana, ja muutti Helsinkiin vuonna 2010. Hänen ensimmäinen singlensä "Avalon" ilmestyi tammikuussa 2015. View’n esikoisalbumin julkaisu viivästyi puolella vuodella hänen reppunsa ja sen sisältämien kovalevyllä olleiden kappaleiden tultua varastetuksi Saksassa, mutta albumi ilmestyi lopulta marraskuussa 2017.


title: View

text: Juuso Ruohosen isä on ääninäyttelijä Pasi Ruohonen.


title: Vitoria (1865)

text: Vitoria oli Espanjan laivaston vuonna 1865 vesillelaskettu ironclad.


title: Vitoria (1865)

text: Alus tilattiin joulukuussa 1862 Thames Ironworks and Shipbuilding Companyltä Blackwallista, missä köli laskettiin tammikuussa 1863. Alus laskettiin vesille 4. marraskuuta 1865 ja se valmistui toukokuussa 1867.


title: Vitoria (1865)

text: Alus otettiin palvelukseen vuonna 1868. Vuodesta 1900 alkaen alus oli koululaivana. Alus poistettiin vuonna 1912 ja romutettiin.


title: Arapiles (1864)

text: Arapiles oli Espanjan laivaston vuonna 1864 vesillelaskettu ironclad.


title: Arapiles (1864)

text: Puinen potkurifregatti tilattiin Greeniltä Blackwallista, missä köli laskettiin kesäkuussa 1861. Valmistuksen aikana alukseen lisättiin keskilaivaan panssarivyö, mikä lisäsi kaksi jalkaa aluksen leveyttä ja uppoumaa 200 tonnia. Valmistuessaan alus oli täystakiloitu ja höyrykonetta varten oli yksi savuhormi. Alus laskettiin vesille 17. lokakuuta 1864 ja se valmistui seuraavana vuonna.


title: Arapiles (1864)

text: Alus otettiin palvelukseen vuonna 1868. Alus poistettiin vuonna 1879 ja romutettiin vuonna 1883.


title: Hyönteistalous

text: Hyönteistalous on tuotantoa, joka perustuu hyönteisten kasvatukseen biotalouden tarpeisiin. Hyönteistalous käsittää hyönteisistä saatavia raaka-aineita käyttävän, jalostavan ja markkinoivan tuotannon, sekä hyönteisraaka-aineista valmistettujen tuotteiden kaupan ja kulutuksen.


title: Hyönteistalous

text: Hyönteisten ja niistä saatavien tuotteiden taloudellisesti merkittävällä hyötykäytöllä on pitkä historia. Esim. silkkiä on valmistettu 5500 vuotta, ja Egyptin pyramidien seinämaalauksissa on kuvattu mehiläistenhoitajia. Hyönteisillä on myös pitkä historia tärkeänä ravinnonlähteenä erityisesti Aasiassa, Afrikassa, ja Oseaniassa, jossa herkullisia ja ravitsemuksellisesti arvokkaita lajeja on ollut helposti saatavilla. Myöhemmin hyönteisiä on hyödynnetty myös lääketieteessä. Lisäksi niistä on saatu väriaineita ja vahoja. Eläviä hyönteisiä on kasvatettu biologisen torjunnan ja pölytyspalvelujen tarpeisiin.


title: Hyönteistalous

text: Hyönteistalous-käsitettä on alettu käyttää vasta viime vuosina. Länsimaissa kiinnostus hyönteisten massatuotantomenetelmien kehittämistä kohtaan on kasvanut nopeasti, kun hyönteiset on nähty uutena ekotehokkaana ratkaisuna kasvavan väestön ravinnonsaannin turvaamiseen sekä biomassojen käsittelyyn. Hyönteisille on kehitetty massakasvatusmenetelmiä, ja niitä tuotetaan elintarvikkeiden sekä rehujen raaka-aineiksi. Hyönteisiä voidaan hyödyntää kokonaisina tai niistä voidaan erotella proteiinit, rasvat ja kitiini.


title: Hyönteistalous

text: EU:ssa hyönteiset katsotaan uuselintarvikkeiksi. Suomi on kuitenkin hyväksynyt kokonaiset hyönteiset elintarvikkeiksi ja ensimmäiset hyönteiselintarvikkeet on saatu kauppaan marraskuussa 2017. Hyönteisiä voidaan käyttää kalojen, siipikarjan, sikojen ja turkiseläinten rehuksi tietyin rajoituksin


title: Tetuán (1863)

text: Tetuán oli Espanjan laivaston vuonna 1863 vesillelaskettu ironclad.


title: Tetuán (1863)

text: Alus tilattiin Ferrolista, missä köli laskettiin toukokuussa 1861. Alus laskettiin vesille maaliskuussa 1863 ja se valmistui tammikuussa 1866. Alus otettiin palvelukseen kesäkuussa.


title: Tetuán (1863)

text: Kolmannessa karlistisodassa vuoden 1873 puolivälissä ensimmäinen tasavalta perustettiin kapinan seurauksena. Kapinalliset valtasivat 12. heinäkuuta Cartagenan, jonka satamassa oli osa Välimeren laivueen aluksista kuten panssarifregatit "Tetuán", "Vitoria" ja "Numancia" sekä panssarikorvetti "Méndez Nuñez". Saksan keisarikunnan ja Britannian kuninkaallisen laivaston alukset "SMS Friedrich Carl" ja "HMS Swiftsure" valtasivat "Vitorian" ja puisen höyryfregatin, jotka uhkasivat ampua Almeriaa, jollei lunnaita makseta. Vallatut alukset luovutettiin 26. syyskuuta hallitukselle.


title: Tetuán (1863)

text: Kapinallisten haltuun jääneet "Numancia", "Tetuán" ja "Mendez Nuñez" joutuivat 11. lokakuuta hallituksen "Vitorian" johtaman laivasto-osaston yllättämiksi lähellä Cartagenaa. Osastot pyrkivät pitämään etäisyyttä, koska hallituksen alukset eivät halunneet upottaa kapinallisten hallussa olleita aluksia. "Tetuán" vaurioitui taistelussa. Korjattavana olleella aluksella syttyi 30.-31. joulukuuta tulipalo, joka tuhosi sen. Hylky romutettiin vuotta myöhemmin.


title: Zaragoza (1867)

text: Zaragoza oli Espanjan laivaston vuonna 1867 vesillelaskettu ironclad.


title: Zaragoza (1867)

text: Puurunkoinen panssarivyöllä suojattu alus, jonka tykit sijoitettiin keskilaivaan patteriksi, tilattiin lokakuussa 1860 Cartagenasta, missä köli laskettiin 4. lokakuuta 1861. Alus laskettiin vesille 6. helmikuuta 1867 ja se valmistui kesäkuussa 1868.


title: Zaragoza (1867)

text: Vuonna 1885 alukselle asennettiin neljä Armstrongin valmistamaa yhdeksän tuuman, kolme Hontoria 7,1 tuuman tykkiä ja kahdeksan Hontoria 6,4 tuuman tykkiä. Aluksen aseistuksen täydensivät yksi 4,7 tuuman ja kuusi 12 naulan tykkiä.


title: Zaragoza (1867)

text: Alus otettiin palvelukseen vuonna 1868. Alus oli modernisoitavana vuonna 1889 ja siirrettiin torpedokoululaivaksi 1890-luvulla. Alus poistettiin vuonna 1899.


title: Tupla P ja Dopermannit

text: Tupla P ja Dopermannit on suomalaisen rap-artisti Aren vuonna 2016 julkaistu EP. Levyn tuottajana toimi Ruuben.


title: 17 EP

text: 17 EP on suomalaisen rap-artisti Gettomasan EP-levy, joka julkaistiin 23. kesäkuuta 2017. Levyn kuudesta kappaleesta Ruuben tuotti viisi kappaletta, ja kappaleen "Justnii" tuottajana toimi Joniveli.


title: Michael Rosbash

text: Michael Morris Rosbash (s. 7. maaliskuuta 1944 Kansas City) on yhdysvaltalainen geneetikko ja kronobiologi. Hän on Brandeisin yliopiston professori ja Howard Hughesin lääketieteellisen instituutin tutkija. Rosbashin johtama tutkimusryhmä kloonasi vuonna 1984 "Drosophilan" "period" -geenin, ja vuonna 1990 hän esitti, että sisäinen kello perustuu molekulaaristen värähtelyjen negatiiviseen palautekierteeseen. Tutkimusryhmä, jossa Rosbach oli mukana, löysi myös sisäistä kelloa säätelevän "period"- eli "per" -geenin. Vuonna 2003 Rosbash nimitettiin National Academy of Sciencesin jäseneksi. Vuonna 2017 hän sai Nobelin fysiologian tai lääketieteen palkinnon yhdessä Michael W. Youngin ja Jeffrey C. Hallin kanssa "sirkadista rytmiä kontrolloivan molekulaarisen mekanismin löytämisestä".


title: Michael Rosbash

text: Michael Rosbash syntyi Kansas Cityssä, Missourissa. Hänen vanhempansa, Hilde ja Alfred Rosbach, olivat Natsi-Saksasta vuonna 1938 lähteneitä juutalaisia pakolaisia. Hänen isänsä Alfred Rosbash oli kanttori, mikä juutalaisilla merkitsee seurakunnan johtajaa rukouksissa. Michaelin syntymän jälkeen perhe muutti Bostoniin.


title: Michael Rosbash

text: Rosbash aikoi aluksi opiskella matematiikkaa, mutta käytyään erään biologian kurssin California Institute of Technologyssä (Caltech) ja työskenneltyään erään kesän Norman Davidsonin laboratoriossa hän siirtyi opiskelemaan biologiaa. Vuonna 1965 hän suoritti Caltechissa tutkinnon kemiassa, minkä jälkeen hän vietti vuoden Pariisissa Institut de Biologie Physico-Chimiquessa Fulbright-ohjelman mukaisesti, ja vuonna 1970 hän väitteli Massachusetts Institute of Technologyssä Sheldon Penmanin johdolla tohtoriksi biofysiikasta. Jatkettuaan vielä Edinburghin yliopistossa genetiikan opintoja kolme vuotta hän sai viran Brandeisin yliopistossa vuonna 1974.


title: Michael Rosbash

text: Rosbash on naimisissa entisen oppilaansa Nadja Abovichin kanssa. Heillä on Tanya-niminen tytär, jota paitsi Nadja Abovichilla on Paula-niminen tytär hänen edellisestä avioliitostaan.


title: Michael Rosbash

text: Rosbash tutki aluksi aineenvaihduntaa ja RNA:n toimintaa. Saavuttuaan Brandeisiin hän työskenteli yhdessä Jeffrey C. Hallin kanssa ja tutki geenien vaikutusta sisäisen kellon sirkadisiin rytmeihin. He tutkivat erityisesti banaanikärpäsen ("Drosophila melanogaster") vuorokausirytmiä ja tunnistivat kaksi sisäiseen kelloon vaikuttavaa geeniä, jotka saivat nimet "per" (period) ja "tim" (timeless). He havaitsivat, että period-geeniin liittyvän RNAn ja vastaavan proteiinin (PER) tasot vaihtelevat sirkadisen kierroksen aikana, ja myöhemmin he löysivät myös hiireltä vastaavaa tehtävää suorittavan geenin, "mClock". Toukokuussa 1998 Rosbash työtovereineen löysi banaanikärpäseltä myös kellogeenijakson, joka vastaa nisäkkäide "bmal1" -geeniä. Marraskuussa 1998 he löysivät banaanikärpäseltä myös cry-mutantin, mikä johti päätelmään, että kryptokromi-proteiini osallistuu rytmin säätelyyn.


title: Michael Rosbash

text: Rosbash tutki opiskeluaikanaan Massachusetts Institute of Technologyssä myös lähetti-RNA:n toimintaa. Lähetti-RNA säätelee proteiinien synteesiä soluissa DNA:ssa olevien ohjeiden mukaisesti. Tapaukset, joissa tämä prosessi ei toimi normaalisti, on yhdistetty muun muassa Alzheimerin tautiin, joten tällä tutkimuksella on oleellinen merkitys tämänkaltaisten sairauksien ymmärtämisessä ja hoidossa.|


title: Michael Rosbash

text: Rosbashille on myönnetty seuraavat palkinnot:


title: Sähkönjakelu

text: Sähkönjakelu on sähkönsiirron vaihe, jossa sähköverkossa kulkeva virta jaetaan yksittäisiin käyttökohteisiin. Suurjännitelinjasta haarautuu ilma- ja maakaapeleita, joita pitkin kulkevan sähkövirran jännite muutetaan muuntajissa suurjännitteestä pienemmäksi, kotitalouksien käyttöön sopivaksi verkkojännitteeksi.


title: Sähkönjakelu

text: Voimalasta lähtevän sähkövirran jännite voi olla jopa 13 800 volttia ja saapuvan verkkovirran jännite vaihtelee 110-260 voltin välillä maanosasta riippuen.


title: Sähkönjakelu

text: Sähköverkon toimivuutta seurataan tilastoimalla sattuneita sähkökatkoja.


title: Dontnod Entertainment

text: Don’t Nod Entertainment SARL, toiminimeltään Dontnod Entertainment (tyyliteltynä DONTИOD), on ranskalainen pelitalo, jonka toimipaikka sijaitsee Pariisissa. Vuonna 2008 perustettu yhtiö aloitti kehittämishistoriansa toimintaseikkailupelin "Remember Me" kanssa. Yhtiö koki vaikeita taloudellisia ongelmia, kunnes se julkaisi vuonna 2015 videopelin "Life Is Strange", joka Dontnodin toimitusjohtajan Oskar Guilbertin mukaan pelasti yhtiön todella vaikeasta taloudellisesta tilanteesta. Pelin menestystä seuranneet liiketulot mahdollistivat keskittymisen kolmeen vuonna 2018 julkaistuun videopeliin: toimintaroolipeli "Vampyr" sekä "Life Is Strangen" spin-off "The Awesome Adventures of Captain Spirit" ja jatko-osa "Life Is Strange 2". Vuonna 2019 tulee ilmestymään videopeli "Twin Mirror".


title: Siinain isku 2017

text: Siinain isku tapahtui 24. marraskuuta 2017, kun Pohjois-Siinailla Egyptissä Bir al-Abedin kaupungissa militantit laukaisivat pommin ja alkoivat ampua moskeijassa kesken perjantairukoksen. Egyptin valtionsyyttäjän mukaan hyökkääjiä oli 25–30 ja heillä oli Isisin lippu. Iskussa kuoli ainakin 305 ihmistä ja 128 loukkaantui. Mikään järjestö ei ole toistaiseksi ilmoittautunut iskun tekijäksi.


title: Siinain isku 2017

text: Egyptin presidentti Abdel Fattah al-Sisi julisti maahan kolmen päivän suruajan.


title: Howard Goodall

text: Howard Goodall (s. 1958) on brittiläinen säveltäjä, joka on säveltänyt musikaaleja, kuoroteoksia sekä musiikkia televisiosarjoihin. Televisiossa hänet tunnetaan pitkään jatkuneesta yhteistyöstään komedianäyttelijä Rowan Atkinsonin ja käsikirjoittaja Richard Curtisin kanssa.


title: Howard Goodall

text: Goodall on säveltänyt kymmenen musikaalia, ensimmäisen vuonna 1984. Niitä on esitetty West Endillä ja Off-Broadwaylla ja ne ovat saaneet useita palkintoja. Musikaalia "Love Story" (2010) on esitetty Suomessakin. Goodallin säveltämästä taidemusiikista menestyneimpiä ovat uskonnollisiin teksteihin tehdyt kuoroteokset "His Eternal Light: A Requiem" (2008) ja "Enchanted Voices" (2009) sekä useat psalmien kuorosovitukset.


title: Howard Goodall

text: Goodall on säveltänyt musiikin (sekä taustamusiikin että tunnusmusiikin) brittiläisiin komediasarjoihin "Ei yhdeksän uutiset", "Red Dwarf", "Musta kyy", "Mr. Bean", "Kovat koppalakissa" ja "Dibleyn kirkkoherra" sekä visailuohjelmaan "QI". "Mr. Beanissa" hän käytti tunnusmusiikkina itse säveltämäänsä latinankielistä kuorolaulua "Ecce homo qui est faba". Goodall on myös tehnyt Channel 4 -kanavalle 1990-luvulta alkaen sarjan itse juontamiaan dokumentteja musiikin historiasta. Eräs dokumenteista voitti Bafta-palkinnon.


title: Howard Goodall

text: Goodall on säveltänyt musiikin elokuviin "Bean – äärimmäinen katastrofielokuva" (1997) ja "Mr. Bean lomailee" (2007) sekä Winston Churchillista kertoviin televisioelokuviin "The Gathering Storm" (2002) ja "Winston Churchill myrskyn silmässä" (2009). Viimeksi mainitusta hän voitti Primetime Emmy -palkinnon parhaan televisioelokuvan musiikin sarjassa.


title: Armomurhaaja

text: Armomurhaaja on vuonna 2017 ensi-iltansa saanut suomalainen musta komediaelokuva, jonka on käsikirjoittanut ja ohjannut Teemu Nikki. Elokuva kertoo mekaanikosta, joka sivutyönään lopettaa vanhoja lemmikkejä. Sen pääosissa ovat Matti Onnismaa, Jari Virman, Hannamaija Nikander, Heikki Nousiainen ja Pihla Penttinen.


title: Armomurhaaja

text: "Armomurhaaja" sai ensi-iltansa Toronton elokuvajuhlilla 7. syyskuuta 2017. Elokuvateattereihin se ilmestyi Suomessa 24. marraskuuta 2017. Elokuva sai viisi Jussi-ehdokkuutta parhaasta elokuvasta, ohjauksesta, käsikirjoituksesta, naissivuosasta (Nikander) ja musiikista.


title: Armomurhaaja

text: Elokuva on kilpailemassa Suomen edustajana vuoden 2018 Pohjoismaiden neuvoston elokuvapalkinnosta. Se on lisäksi Suomen Oscar-ehdokkaana.


title: Mika Luoto

text: Mika Luoto on seuraavien henkilöiden nimi:


title: Mika Luoto (keilaaja)

text: Mika Luoto (s. 8. heinäkuuta 1969 Hyvinkää) on suomalainen keilaaja. Hänen uransa huippuhetki oli vuoden 2001 EM-kilpailuissa, joissa hän voitti neljä Euroopan-mestaruutta. Vuonna 2002 hän voitti henkilökohtaisen maailmancupin ja vuonna 2003 singlen maailmanmestaruuden. Seuratasolla Luoto on edustanut hyvinkääläisseuroja Hookers ja Pinjets sekä helsinkiläistä Ballmastersia ja lohjalaista Rännimestareita (RäMe).


title: Mika Luoto (keilaaja)

text: Luoto kuului vuonna 2000 Euroopan cupin voittaneeseen Suomen joukkueeseen. Vuoden 2001 EM-kilpailuissa Tanskan Aalborgissa hän voitti kultaa singlessä, All Events -kilpailussa, parikilpailussa Kimmo Lehtosen kanssa sekä triokilpailussa Lehtosen ja Sami Konsterin kanssa. Joukkuekilpailussa hän sai pronssia. Joukkueiden Euroopan-cupissa 2002 Luoto oli kolmanneksi sijoittuneessa Suomen joukkueessa. Myöhemmin samana vuonna Riiassa Luoto voitti henkilökohtaisen maailmancupin. Loppuottelussa hän voitti Singaporen Remy Ongin 2–0 (224–165, 202–183). Vuoden 2003 MM-kilpailuissa Kuala Lumpurissa Luoto voitti singlen maailmanmestaruuden.


title: Mika Luoto (keilaaja)

text: Luoto voitti SM-kultaa joukkuekilpailussa 1998, 2000, 2003 ja 2005 sekä parikilpailussa 2003 ja 2005. Henkilökohtaisessa SM-kilpailussa hän sijoittui parhaimmillaan pronssille vuonna 2000. SM-liigamestarijoukkueeseen hän kuului vuosina 1998, 1999 ja 2002.


title: Mika Luoto (keilaaja)

text: Urheilutoimittajain Liitto valitsi Luodon vuoden parhaaksi suomalaiskeilaajaksi 2002 ja 2003.


title: Eetu Isometsä

text: Eetu Otto Elmeri Isometsä (s. 15. toukokuuta 1997 Vihti) on suomalainen golfaaja. Hän edustaa Vihti Golfia. Isometsä voitti vuonna 2017 alle 21-vuotiaiden SM-kultaa. Hän on edustanut Suomea alle 18-vuotiaiden EM-kilpailuissa, sekä miesten EM-kilpailuissa. Hänen valmentajanaan toimii David Silva. Isometsä on hiihtäjä Jari Isometsän poika.


title: Eetu Isometsä

text: Isometsä harrasti aiemmin myös hiihtoa ja salibandya. Salibandyssä hän on saavuttanut SM-pronssia B-junioreissa kaudella 2013–2014 Esport Oilersin riveissä.


title: Eetu Isometsä

text: Isometsä pääsi ylioppilaaksi keväällä 2017.


title: M/S Tampere

text: M/S Tampere on vuonna 1957 valmistunut suomalainen sisävesimatkustajalaiva. Laiva on seilannut aina Pyhäjärven vesistössä ja sen kotisatama on ollut Laukontorin satama. Alus liikennöi reitillä Tampere–Hämeenlinna vuoteen 2013 saakka, jolloin Hopealinja myi aluksen Laivanvarustamo Tampere Oy:lle. Aluksella on 180 matkustajapaikkaa sekä ruokailutilat 100 matkustajalle. Nykyään M/S Tampere on risteilevä ravintolalaiva. Se Tampere on yksi Tampereen vanhimpia toiminnassa olevia ravintoloita. Laivaravintolana se avattiin ensimmäisen kerran vuonna 1958.


title: Nauplia

text: Nauplia () oli antiikin aikainen kaupunki Argoliissa Kreikassa. Se sijaitsi nykyisen Náfplion kaupungin paikalla.


title: Nauplia

text: Nauplia sijaitsi, samoin kuin nykyinen Náfplion kaupunki, Peloponnesoksen niemimaan itäosassa Argoliinlahden pohjukan koillisrannikolla. Kaupungin akropoliina toimi Akronauplia (nyk. Akronafplía), joka on toiminut linnoituspaikkana myös myöhemmillä ajoilla. Se on kallioinen niemi, joka kytkeytyi aiemmin mannermaahan vain kapean kannaksen välityksellä, ja sijaitsee heti nykyisen Náfplion kaupungin lounaispuolella. Hieman idempänä sijaitseva korkeampi kukkula, jolle keskiajalla rakennettiin Palamídin linnoitus, tunnettiin jo antiikin aikana todennäköisesti nimellä Palamedion.


title: Nauplia

text:
Nauplian paikka on ollut asuttu viimeistään neoliittiselta kaudelta lähtien. Kaupungin alueelta on tehty löytöjä myös varhaiselta ja keskiseltä helladiselta kaudelta sekä mykeneläiseltä ja geometriselta kaudelta.
Nauplian kaupunki oli Mykenen satama jo mykeneläiseltä kaudelta lähtien, ja jää historiassa usein sen varjoon. Kreikkalaisessa mytologiassa kaupunki sai nimensä Poseidonin ja Amymonen pojasta Nauplioksesta. Se tunnetaan myös Nauplioksen pojan Palamedeen kotipaikkana. Kaupungin nimi viittaa kuitenkin todennäköisemmin sen satamaan ja laivoihin ("naus"). Pausaniaan mukaan nauplialaiset olisivat olleet egyptiläistä alkuperää ja kuuluneet siirtokuntaan, jonka Danaos toi Argokseen. Tällaisen yhteyden puolesta saattaa puhua se, että kaupungin sijaintipaikka aivan rannikolla on hyvin erilainen kuin Kreikan esihistoriallisen ajan kaupungeilla yleensä.


title: Nauplia

text: Antiikin aikana Nauplia oli alun perin osa Kalaureian liittoa. Se ei kuitenkaan ilmeisesti ollut itsenäinen kaupunkivaltio ("polis"); ainakaan sitä ei ole tällaiseksi luetteloitu. Toisen Messenian sodan aikana Nauplia liittyi Spartan puolelle, ja läheisen Argoksen kuningas Damokratis valtasi ja tuhosi sen noin 688–685 eaa. Väestö ajettiin pois kaupungista, ja spartalaiset asuttivat nämä Messenian Mothoneen, missä nauplialaiset pysyivät vielä Messenen perustamisen jälkeenkin. Argos otti Nauplian paikan Kalaureian liitossa.


title: Nauplia

text: Nauplian myöhemmästä historiasta antiikin ajalla tiedetään vain vähän, ja se jää Argoksen varjoon toimien vuorostaan sen satamana. Muun muassa Strabon mainitsee sen kyseisessä yhteydessä. Pausaniaan aikaan 100-luvulla jaa. kaupunki oli autioitunut. Keskiajalla paikka asutettiin ja linnoitettiin uudelleen, ja se on kehittynyt nykyiseksi Náfplion kaupungiksi.


title: Nauplia

text: Nykyisessä Náfplion kaupungissa on vain vähän antiikin aikaisia jäänteitä. Antiikin Nauplian akropoliilla eli Akronauplian kukkulalla on joitakin jäänteitä 300-luvulla eaa. rakennetuista muureista. Ne ovat nykyisin osa myöhempiä linnoitteita. Akropoliilla on myös jälkiä kallioon tehdyistä leikkauksista sekä porrastuksista. Kaupungin läheltä on löydetty mykeneläisaikaisia kammiohautoja sekä geometrisen kauden hautoja.


title: Nauplia

text: Pausaniaan mukaan Naupliassa oli Poseidonille omistettu temppeli sekä Kanathos-niminen lähde, jossa peseytymällä Hera sai uudistettua neitsyytensä vuosittain.


title: Mika Luoto (triathlonisti)

text: Mika Luoto (s. 1973) on suomalainen triathlonisti. Hän sijoittui vuonna 2003 pitkän matkan MM-kilpailuissa viidenneksi ja vuonna 2001 täysmatkan MM-kilpailuissa kuudenneksi. Täysmatkan Suomen-mestaruuden hän voitti ensimmäisen kerran vuonna 1995 ja viimeisen kerran vuonna 2012.


title: Viestilehdet

text: Viestilehdet Oy on suomalainen kustannustalo. Viestilehdet julkaisee maaseutuaiheisia lehtiä: Maaseudun Tulevaisuus-lehteä, Koneviesti-lehteä ja Aarre-lehteä.


title: Agénor de Gasparin

text: Agénor Étienne, Gasparinin kreivi (12. heinäkuuta 1810 Orange, Ranska – 14. toukokuuta 1871 Geneve, Sveitsi) oli ranskalainen valtiomies ja kirjailija, joka vastusti muun muassa orjuutta ja puhui uskonnonvapauden puolesta. Vaimonsa Valérie de Gasparinin kanssa hän perusti Lausanneen sairaanhoitajatarkoulun.


title: Agénor de Gasparin

text: Agénor de Gasparin syntyi vuonna 1810. Hänen isänsä oli kreivi Adrien de Gasparin, joka toimi urallaan muun muassa Ranskan sisäministerinä. Agénor opiskeli oikeustiedetta. Hänet valittiin 1837 korkeimpaan hallinto-oikeuteen ja vuonna 1842 Korsikalta edustajainhuoneeseen. Hän kritisoi edustajana hallitusta ja vaati siirtomaiden orjuuden lakkauttamista.


title: Agénor de Gasparin

text: Gasparin osallistui syyskuussa 1848 Ranskan protestanttien yleiskokoukseen. Hän perusti 1849 Frédédic Monodin kanssa Union des Églises évangéliques libres -kirkkokunnan.


title: Agénor de Gasparin

text: Vuonna 1848 tapahtunut helmikuun vallankumous järkytti Gaspariniä, ja vuonna 1850 hän päätti muuttaa Sveitsiin, Geneven lähelle. Siellä hän keskittyi kirjoittamiseen ja julkaistyöhön. Hän oli perustamassa myös vaimonsa Valérie de Gasparinin kanssa Lausanneen La Source -nimistä sairaanhoitajatarkoulua. Evankelinen oppilaitos perustettiin 1859 vapaita ja sitoumattomia sairaanhoitajattaria varten.


title: Lappeenrannan keisarintalo

text: Lappeenrannan keisarintalo eli Fontellin talo oli Lappeenrannan keskustassa sijainnut puutalo, joka toimi vuosina 1885–1917 Venäjän keisarin virallisena residenssinä. Rakennus sijaitsi raatihuoneen korttelissa Ison kirkkokadun (nykyinen Kirkkokatu) ja Raastuvankadun kulmassa. Sitä kutsuttiin myös keisarilliseksi palatsiksi.


title: Lappeenrannan keisarintalo

text:
Talon rakennutti alkujaan kodikseen piirilääkäri A. W. Dammert vuonna 1831 ja se oli tavanomainen pikkukaupungin empiretyylinen puutalo. Talon omistajaksi tuli myöhemmin ravintoloitsija Elise Fontell. Kun Venäjän keisari Aleksanteri III elokuussa 1885 vieraili Lappeenrannassa seuraamassa Suomen sotaväen sotaharjoituksia ja vihkimässä vastavalmistuneen Simola–Lappeenranta-radan, hänet päätettiin majoittaa Fontellin taloon. Arkkitehti Jacob Ahrenberg ja taidemaalari Fanny Churberg suunnittelivat taloon kiireellä keisarin arvolle sopivan sisustuksen. Vaikka talo oli kooltaan varsin vaatimaton, Aleksanteri III ihastui siihen ja se muutettiin pysyvästi viralliseksi keisarilliseksi residenssiksi. Aleksanteri III perheineen majoittui sinne toisen kerran vieraillessaan uudelleen Lappeenrannassa vuonna 1891. Lisäksi keisarin veli, suuriruhtinas Vladimir Aleksandrovitš käytti residenssiä vuonna 1888.
Keisarintalon sisustuksesta pyrittiin tekemään tyyliltään mahdollisimman suomalainen, joten huonekalujen ja mattojen koristelussa käytettiin karjalaisten perinnetekstiilien ornamentiikkaa. Myöhemmin keisarintaloon alettiin Helsingin keisarillisen palatsin (nykyinen Presidentinlinna) tavoin kerätä suomalaisten taiteilijoiden maalauksia. Näiden kahden keisarillisen residenssin taideteokset muodostivat yhdessä Suomen suuriruhtinaskunnan keisarillisen taidekokoelman. Keisarintaloon hankittiin seitsemän maalausta, muun muassa Albert Edelfeltin ja Oscar Kleinehin meriaiheisia maalauksia sekä Gunnar Berndtsonin "Hiihtopartio", ja lisäksi Ville Vallgrenin ja Johannes Takasen veistokset. Taideteokset siirrettiin vuonna 1920 Presidentinlinnaan ja yhdistettiin sen muuhun kokoelmaan.


title: Lappeenrannan keisarintalo

text: Suomen itsenäistymisen jälkeen entinen keisarintalo toimi valtion rikkihappotehtaan konttorina. Se tuhoutui tulipalossa vuonna 1929. Tilalle rakennettiin vuonna 1931 valmistunut, Lars Sonckin suunnittelema kolmikerroksinen kivitalo, jossa toimi Valtion Rikkihappo- ja Superfosfaattitehtaat Oy:n (nykyisen Kemiran) pääkonttori. Tämän talon seinässä on nykyään Lappeenrannan killan kiinnittämä muistolaatta.


title: Espanjalainen vapaaehtoisdivisioona toisessa maailmansodassa

text: Sininen divisioona ("División Azul") oli espanjalaisten vapaaehtoisten joukko-osasto, joka taisteli toisessa maailmansodassa itärintamalla Neuvostoliittoa vastaan osana Saksan armeijaa. Divisioona sai jopa oman mitalin kunnostauduttuaan Leningradin piirityksessä 1943. Sodan käydessä Saksalle tappiolliseksi kenraali Franco antoi käskyn vetää kaikki espanjalaisjoukot pois toisesta maailmansodasta, mutta noin 3 000 vapaaehtoista, pääasiassa falangisteja, kieltäytyivät palaamasta ja jatkoivat taistelua muodostaen niin sanotun Sinisen legioonan.


title: Beneath the Skin

text: Beneath the Skin on islantilaisen indie pop -yhtye Of Monsters and Menin toinen studioalbumi, jonka julkaisi Republic Records 9. heinäkuuta 2015. Kappaleille "Crystals", "Empire" ja "Wolves Without Teeth" on julkaistu musiikkivideot.


title: Nonadekaani

text:
Nonadekaani eli n-nonadekaani (CH) on 19-hiilinen suoraketjuinen alkaani. Se on normaaliolosuhteissa olomuodoltaan kiinteää vahamaista ainetta, joka ei käytännössä liukene veteen. Liukenee hieman etanoliin ja on liukoinen hiilitetrakloridiin, dietyylieetteriin ja asetoniin. Nonadekaanin rakennekaava on CH(CH)CH, moolimassa 268,53 g/mol, sulamispiste 31,5 °C, kiehumispiste 330 °C (760 mmHg paineessa), tiheys 0,7855 g/cm (vesi = 1,0 g/cm), leimahduspiste 100 °C (c.c.), itsesyttymislämpötila 230 °C, taitekerroin 1,4409 (20 °C) ja CAS-numero 629-92-5.
Nonadekaania esiintyy useissa kasveissa, niiden tuoksuissa ja semiokemikaalina eliöiden viestinnässä.


title: Portamento

text: Portamento on yhdysvaltalaisen indie pop -yhtye The Drumsin toinen studioalbumi, jonka julkaisi Island Records 2. syyskuuta 2011.


title: Pablo Estensoro

text: Pablo Pedro Estensoro (s. 1974) on espanjalainen karateka. Hän saavutti parhaimmillaan Kyokushinin Euroopan-mestaruuden Rengokai-liitossa 2014. Sitä ennen hän saavutti IKO-liitossa raskaansarjan EM-hopeaa 2003, 2006 ja 2013. Kotimaassaan Estensoro voitti kerran Espanjan mestaruuden.


title: Pablo Estensoro

text: Estensoro saavutti ensi kerran isompaa menestystä 2002 EM-kilpailuissa Bulgariassa voitettuaan pronssia. Seuraavissa kilpailuissa hän eteni ensimmäistä kertaa loppuotteluun, jossa hän hävisi Krzysztof Habraszkalle. Estensoro voitti vielä EM-pronssia 2004 raskaassasarjassa ja 2005 avoimessasarjassa. Hän saavutti EM-hopeaa 2006 kotikisoissaan Espanjassa ja voitti samana vuonna myös Espanjan raskaansarjan mestaruuden. Estensoro hävisi tuolloin loppuottelussa Lucian Gogonelille. Loppuottelun jälkeen Estensoro voitti EM-pronssia 2008 ja 2009 raskaassarjassa. Marraskuussa 2009 hän saavutti kolmannen EM-hopeamitalinsa, joka oli samalla ensimmäinen avoimessasarjassa. Estensoro hävisi tällä kertaa loppuottelussa maamiehelleen Alejandro Navarrolle.


title: Pablo Estensoro

text: 2010 hän oli mukana EM-kilpailuissa Romaniassa, jossa Estensoron kisat päättyivät välieriin.


title: Pablo Estensoro

text: Hän saavutti vielä viidennen EM-pronssimitalin Italiassa 2011.


title: Pablo Estensoro

text: Estensoro siirtyi sittemmin ottelemaan Kyokushinin KWF-liittoon, jossa hän saavutti menestystä EM-kilpailuissa Puolassa 2013. Estensoro saavutti hopeaa hävittyään loppuottelussa Aleksander Komanoville. Välissä hän otteli myös Rengokai liitossa, jossa Estensoro saavutti Euroopan-mestaruuden 2014 kotikisoissaan. Hän voitti loppuottelussa maamiehensä Sergio Lopezin. 2017 Estensoro voitti EM-pronssia toistamiseen Puolassa järjestetyissä kilpailuissa.


title: Sonja Lyubomirsky

text: Sonja Lyubomirsky (s. 1967) on yhdysvaltalainen Kalifornian yliopiston (Riverside) psykologian professori ja tietokirjailija. Hän on tutkinut erityisesti ihmisten onnellisuutta ja kuuluu positiivisen psykologian edustajiin.


title: Sonja Lyubomirsky

text: Professori Lyubomirsky lukeutuu tieteelliseltä tuotannoltaan maailman viitatuimpien psykologian tutkijoiden joukkoon, ja oli esimerkiksi marraskuussa 2017 julkaistulla, maailmanlaajuisesti runsas 3 300 tutkijaa sisältävällä "Highly Cited Researchers" -listalla (psykiatrian ja psykologian osa-alue).


title: Sonja Lyubomirsky

text: Lyubomirsky on syntyperältään venäläinen. Hän opiskeli ensin Harvardin yliopistossa (A.B., psykologia, 1989) ja valmistui sosiaalipsykologian tohtoriksi (Ph.D.) Stanfordin yliopistosta (1994). Hän on työskennellyt professorina Kalifornian yliopistolla (Riverside) vuodesta 2005, mitä ennen hän oli 1994-2005 saman yliopiston apulaisprofessori (ensin assistant, sitten associate professor).


title: Sonja Lyubomirsky

text: Molemmat teokset on julkaistu vähintään 15 eri maassa.


title: Worlds

text: Worlds on yhdysvaltalaisen elektronisen musiikin tuottaja Porter Robinsonin ensimmäinen studioalbumi. Albumin tyylilaji on erilainen kuin muissa Porter Robinsonin kappaleissa. Albumin julkaisi Virgin EMI Records ja Astralwerks 12. elokuuta 2014.


title: Wauhaus

text: Wauhaus on monitaiteinen taidekollektiivi. Sen ohjelmistoon kuuluu nykyteatteria, esitystaidetta, tanssiteoksia, sosiaalista koreografiaa, konsepteja ja työpajoja. Sen keskeisimmät jäsenet ovat ohjaaja Anni Klein, lavastaja ja valosuunnittelija Samuli Laine, äänisuunnittelija Jussi Matikainen, koreografi Jarkko Partanen, äänisuunnittelija Heidi Soidinsalo ja tuottaja Jonas Welander.


title: Wauhaus

text: Wauhauksen teokset ovat kokonaisvaltaisia tapahtumia. Ne käsittelevät usein ajankohtaisia aiheita, ja niissä yhdistyvät teknologia, yhteisöllisyys, immersiivisyys ja tietoisuus taideperinteistä. Ryhmän teoksia ovat muun muassa elokuussa 2017 Kiasma-teatterissa esitetty "The Church of Internet", joka oli eräänlainen muistojuhla sosiaalisen median kuolleille henkilöille. Lokakuussa 2017 ensi-iltansa sai Uuden tanssin keskus Zodiakissa "Private Dancer", jossa yleisö osallistuu kuuntelemalla, havainnoimalla ja fansioimalla yhdessä tai yksin kuulokkeiden kautta.


title: Wauhaus

text: Wauhaus sai marraskuuss 2017 näyttämö- ja esitystaiteen valtionpalkinnon. Palkintoperusteluiden mukaan ryhmän teokset ovat olleet omaäänisiä, rohkeita, uudistavia ja onnistuneita.


title: Fysiikkaperusteinen renderöinti

text: Fysiikkaperusteinen renderöinti () on joukko renderöintitekniikoita, joilla pyritään saamaan realistisempaa grafiikkaa ilman säteenseurannan laskennallista vaativuutta.


title: Fysiikkaperusteinen renderöinti

text: PBR on käytössä muun muassa reaaliaikaisessa tietokonegrafiikassa kuten videopeleissä.


title: Fysiikkaperusteinen renderöinti

text:
Menetelmän tarkoituksena on tuottaa grafiikkaa erilaisiin valaistusolosuhteisiin vähemmällä työmäärällä.
Menetelmä keskittyy muun muassa seuraaviin osa-alueisiin:


title: Fysiikkaperusteinen renderöinti

text: Valon aallonpituus on merkittävä tekijä useissa kohdissa.


title: Fysiikkaperusteinen renderöinti

text: Tekniikkaa on käytetty muun muassa "Remember Me" -videopelin valaistuksessa. Menetelmä valittiin helpottamaan resurssien uudelleenkäyttöä ja vähentämään pelin tuotantoaikaa. Pelissä käytetään muokattua versiota Unreal Engine 3 -pelimoottorista, jossa käytetään Blinn microfacet -nimellä tunnettua menetelmää. Blinn microfacet on fysiikkapohjainen toteutus pinnan ja valon reaktiosta, joka mallinnetaan "Bidirectional Reflectance Distribution Function" (BRDF) -menetelmällä.


title: Fysiikkaperusteinen renderöinti

text: Suomalaisista peleistä "Wreckfest" on yksi tekniikkaa käyttävistä ajopeleistä.


title: Matts Kankkonen

text: Matts Gustafsson Kankkonen (1815–1899) oli Kokkolan maalaiskunnassa asunut talonpoika ja hylkeenpyytäjä, jolla oli merkittävä osuus Oolannin sodan aikana kesäkuussa 1854 käydyssä Halkokarin kahakassa.


title: Matts Kankkonen

text: Englannin laivaston uhatessa takavarikoida Kokkolan satamassa olleet kauppalaivat ja hävittää Halkokarilla sijainneet Kokkolan porvarien varastot kauppaneuvos Anders Donner kokosi noin sadan miehen vapaaehtoisjoukon, joka yhdessä venäläisen sotaväen kanssa onnistui torjumaan englantilaisten maihinnousuveneet niin sanotussa Halkokarin kahakassa 7. kesäkuuta 1854. Vapaaehtoisjoukkoon kuulunut talonpoika Kankkonen oli hylkeenpyytäjänä hankkinut tarkat ampumataidot ja juuri hänen on kerrottu ampuneen jo heti ensimmäisessä yhteislaukauksessa maihinnousuyritystä johtaneen luutnantti Carringtonin.


title: Matts Kankkonen

text: Halkokarin tapaus teki Kokkolan vapaaehtoisista niin maineikkaita, että keisari Nikolai I antoi heille useita lahjoja ja kunnianosoituksia. Kankkoselle lahjoitettiin muun muassa Pyhän Yrjön hopeamitali ja kaksi kivääriä. Kankkosesta ja kauppaneuvos Donnerista tilattiin keisarin määräyksestä myös vuonna 1856 valmistuneet Wladimir Swertschkoffin maalaamat muotokuvat, jotka sijoitettiin Helsingin keisarilliseen palatsiin eli nykyiseen Presidentinlinnaan, missä ne ovat tänäkin päivänä. Presidentti Martti Ahtisaari on kertonut Kankkosen muotokuvan olevan hänen suosikkinsa Presidentinlinnan taideteoksista.


title: Lil Peep

text:
Gustav Elijah Åhr (1. marraskuuta 1996 Pennsylvania, Yhdysvallat – 15. marraskuuta 2017 Tucson, Arizona, Yhdysvallat), joka tunnettiin taiteilijanimeltä Lil Peep, oli yhdysvaltalainen rap-artisti, laulaja ja sanoittaja. Häntä pidetään emo-musiikin pelastajana ja emo hip hopin luojana. Åhr kuoli vuonna 2017 21-vuotiaana, kuolinsyyksi varmistui myöhemmin jo alun perin epäilty huumeiden, tässä tapauksessa Xanax- ja fentanyylilääkkeiden, yliannostus.
Hänessä on ruotsalaista, irlantilaista ja saksalaista syntyperää.


title: Lil Peep

text: Nuoruus


title: Lil Peep

text: Lil Peep syntyi halloweenyönä vuonna 1996 Pennsylvaniassa, Yhdysvalloissa ja kasvoi Long Islandilla, New Yorkissa. Kummatkin hänen vanhemmistaan olivat valmistuneet Harvardista ja erosivat Åhrin ollessa teini-ikäinen. Hänen äitinsä Liza Womack on ensimmäisen luokan opettaja ja hänen isänsä Karl Johan Åhr yliopiston professori. Hänellä on myös veli Oskar.


title: Lil Peep

text: Hänen äitinsä kutsui häntä pienenä Peepiksi, josta tulee hänen taiteilijanimensä.


title: Lil Peep

text: Åhr kävi Long Beach High Schoolin Lido Beachissa, New Yorkissa, jossa hän kävi oppitunneilla harvoin hyvistä arvosanoista huolimatta. Myöhemmin hän pudottautui lukiosta ja otti online-kursseja ansaitakseen tutkintonsa. Åhr kertoi ettei pitänyt koulusta ja hänestä tuntui että hänen luovuutensa tukahtui siellä. Lyhyen ajan päästä hän alkoi lähettämään ensimmäisiä kappaleitaan YouTubeen ja Soundcloudiin.


title: Lil Peep

text: Åhr muutti 17-vuotiaana Los Angelesiin tavoitellakseen musiikkiuraa.


title: Lil Peep

text: Vuonna 2015 Åhr julkaisi ensimmäisen mixtapensa "Lil Peep Part One", joka sai 4 000 kuuntelua ensimmäisen viikon aikana. Vähän aikaa sen jälkeen hän julkaisi hän ensimmäisen EP:n, "Feelz", ja toisen mixtapen, "Live Forever".


title: Lil Peep

text: Vuonna 2016 Åhr julkaisi kaksi mixtapea, "Crybaby" ja "Hellboy".


title: Lil Peep

text: Toukokuussa 2017 yhtye Mineral syytti Åhria siitä, että hän oli käyttänyt samplea yhtyeen kappaleesta ”LoveLetterTypewriter” Lil Peepin kappaleessa ”Hollywood Dreaming” lisensöimättä tai kreditöimättä sitä. Åhr sanoi, että hän vain yritti ”osoittaa rakkautta” samplella.


title: Lil Peep

text: 2. kesäkuuta 2017 Åhr ilmoitti hänen debyyttialbumistaan "Come Over When You're Sober" Instagramissa. Albumi sanottiin julkaistavan 11. elokuuta 2017, mutta se julkaistiin pienellä viiveellä 15. elokuuta 2017.


title: Lil Peep

text: Åhr ilmoitti, että hän tekee "Come Over When You're Sober" -kiertueen korottaakseen albumia. Kiertue alkoi 2. elokuuta 2017, ja kiertueen oli tarkoitus päättyä 17. marraskuuta 2017, mutta kiertue keskeytettiin kaksi päivää aikaisemmin Åhrin kuoleman johdosta.


title: Lil Peep

text:
Kaliforniaan muutettuaan Peep tapasi muita räppäreitä mm. Ghostemanen. Hän liittyi yhtyeeseen Schemaposse, kun JGRXXN ilmoitti tarvitsevansa laulajaa.
2016 Schemaposse hajosi ja Åhr oli ilman yhtyettä. Hieman Schemapossen hajoamisen jälkeen Peep meni rap-ryhmä GothBoiCliqueen joka oli jo aloittanut aiemmin.


title: Lil Peep

text: Vuonna 2018 julkaistiin kappale nimeltä ”Falling Down”, joka on tehty Peepin ja saman vuoden kesäkuussa menehtyneen artistin XXXTentacionin studioäänityksistä, joita ei oltu aikaisemmin julkaistu. Kappaleesta tuli nopeasti hitti.


title: Lil Peep

text: 9. marraskuuta 2018 julkaistiin toinen osa Lil Peepin aiemmin julkaistusta "Come Over When You’re Sober" -albumista.


title: Lil Peep

text: Vuonna 2016 Åhr muutti Skid Rowista Echo Parkiin, jossa nauhoitettiin suurin osa hänen musiikistaan. Åhr soitti pasuunaa ja tuubaa. Åhr viittasi usein musiikissaan siihen, että hänellä oli huumeongelmia ja oli maininnut asiasta useissa haastatteluissakin. Hän kertoi, ettei ostanut huumeita vaan sai niitä ilmaiseksi.


title: Lil Peep

text: Åhr kertoi olevansa biseksuaali Twitterissä elokuussa 2017. Hän ei kuitenkaan koskaan ollut julkisesti parisuhteessa miehen kanssa. Hän on julkisesti tapaillut tai seurustellut seuraavien naisten kanssa: Bella Thorne, Layla Shapiro ja viimeisempänä Arzaylea Rodriguez, jonka kanssa hän oli yhä yhdessä ennen kuolemaansa.


title: Lil Peep

text: Åhrin kuoleman jälkeen välit hänen omaistensa ja Rodriguezin välillä tulehtuivat, sillä omaiset syyttivät Rodriguezia Åhrin kuoleman "rahastuksella". Rodriquez myi omilla sivuillaan Lil Peepin fanipaitoja esimerkiksi painatuksella "fuck xanax" ja väitti tuottojen menevän Åhrin omaisille. Omaiset pyysivät Rodriguezia lopettamaan ja vasta useiden yhteydenottojen ja asianajajan avulla Rodriguez lopetti tuotteiden myynnin.


title: Lil Peep

text: Åhr otti ensimmäisen tatuointinsa 14-vuotiaana. Silloin hän tatuoi käteensä äitinsä syntymäpäivän, jottei tämä suuttuisi niin paljoa. Hänen ensimmäinen tatuointi naamassa oli särkynyt sydän. Hän otti sen pakottaessaan itsensä tekemään jotain typerää, koska tiesi, että tatuointi naamassa estää saamasta jotain töitä. Åhr sanoi, että tatuoinnit ovat osa häntä.


title: Lil Peep

text: 15. marraskuuta 2017 Åhr löydettiin kuolleena keikkabussissa, kun hänen managerinsa meni tarkistamaan, onko hän valmiina esiintymään. Kuolinsyyksi vahvistui huumeiden yliannostus, tässä tapauksessa fentanyylillä päällystettyjen Xanax-lääkkeiden yliannostus. Poliisi oli saanut tietoja, että joku olisi antanut Åhrille päällystettyjä pillereitä.


title: Lil Peep

text: Poliisit löysivät bussista lukuisia rauhoittavia lääkkeitä, marihuanaa ja valkeaa jauhetta. Åhrin elimistöstä löydettiin myös mm. kokaiinia ja marihuanaa, muttei viitteitä alkoholista.


title: Lil Peep

text: Lil Peep julkaisi monta kuvaa Instagramiin tunteja ennen kuolemaansa hänestä, jossa hän kertoi ottaneensa kuusi Xanax-tablettia. Videolla myös näkyy, kun hän tiputtaa tabletin suuhunsa. Hän myös julkaisi kuvan, tekstillä ”When I die, you’ll love me” ja muita sekavia videoita itsestään.


title: Lil Peep

text: Musiikkiteollisuuden lukuisat artistit kunnioittivat sosiaalisessa mediassa Lil Peepia hänen kuolemansa jälkeen, muun muassa Diplo, Post Malone, Pete Wentz, Marshmello, Zane Lowe, ASAP Nast, Rich Brian, Riff Raff, Ty Dolla $ign, Lil B, Travis Barker, Lil Yachty , 21 Savage , Lil Pump, iLoveMakonnen, Juicy J, Bella Thorne, Brennan Savage, Sam Smith, Mark Ronson, Charli XCX, Lil Ugly Mane, El-P, Alice Glass, $uicideboy$ ja Steve Aoki.


title: Dragon’s Dogma

text: Dragon's Dogma on Capcomin julkaisema toimintaroolipeli. Peli on julkaistu vuonna PlayStation 3 ja Xbox 360 konsoleille. Päivitetty ja laajennettu versio Dragon's Dogma: Dark Arisen on julkaistu PlayStation 3:lle, PlayStation 4:lle, Windowsille, Xbox 360:lle ja Xbox Onelle.


title: Dragon’s Dogma

text: IGN antoi pelin alkuperäiselle versiolle arvosanaki 7.9/10 arvostelussaan.


title: Dragon’s Dogma

text: Muropaketti antoi pelin "Dark Arisen" -versiolle arvosanaksi neljä tähteä viidestä.


title: Dragon’s Dogma

text: Peli on Capcomin yli miljoonan kappaleen myyntiin yltäneiden ”platina”-pelien listalla.


title: Coda (tiedostojärjestelmä)

text: Coda on Carnegie Mellon -yliopistossa vuonna 1987 kehitetty hajautettu levyjärjestelmä. Coda on kehitetty Andrew File System version 2 pohjalta.


title: Coda (tiedostojärjestelmä)

text: Coda on saatavilla muun muassa Linux-alustalle.


title: Coda (tiedostojärjestelmä)

text: Codan pohjalta on kehitetty InterMezzo-levyjärjestelmä, joka on myös saatavilla Linuxille.


title: Cgroups

text:
cgroups () on Linux-ytimen ominaisuus järjestelmän ylläpitoon ja hallintaan. Ominaisuudella voidaan järjestää prosessit hierarkiaan, jonka mukaan tehtäville voidaan asettaa rajoituksia resursseille kuten muistin ja suoritinajan käytölle.
Ominaisuutta voidaan käyttää suoritettavien toimintojen "jäädyttämiseen" esimerkiksi eräajon pysäyttämiseen ja jatkamiseen myöhemmin levylle tallennetun tilan mukaan.


title: Cgroups

text: Ominaisuuden ensimmäinen versio on lisätty ytimen versiossa 2.6.24 tammikuussa 2008.


title: Cgroups

text: Linux versiossa 4.14 on lisätty tuki säikeistysmoodille.


title: Cgroups

text: cgroup-ryhmittelyä tukevat useat sovellukset kuten Docker, Hadoop, HTCondor, Kubernetes, LXC ja Mesos.


title: Roso-orakas

text: Roso-orakas ("Sarcodon scabrosus") on suomuorakkaisiin kuuluva orakas. Se on hyvin karvaan makuinen eikä sovellu syötäväksi. Sen voi sekoittaa männyn- ("S. squamosus") ja kuusensuomuorakkaisiin ("S. imbricatus"). Roso-orakkaan lakki on punertavan ruskea, vanhempana ruskeiden suomujen peitossa ja halkeilee usein rosoiseksi. Roso-orakkaan malto jalan tyvellä on sinivihreää ja haju jauhomainen. Männynsuomuorakkaan malto on vaaleaa, mutta jalan tyveltä tummanruskeaa, kuusensuomuorakkaan malto on kauttaaltaan vaaleanruskehtavaa.


title: Roso-orakas

text: Roso-orakkaan lakki on noin 4–14 cm leveä, kupera tai laakea, kuoppakeskustainen, nuorena se on sileä ja samettipintainen, myöhemmin suomuinen ja keskeltä halkeilee rosoisesti. Pohjaväri kellertävä, lakkia peittävät suomut ovat punertavanruskeita. Usein suomut niin suuria, että koko lakki vaikuttaa ruskealta. Piikistö nuorena kellertävänvalkoinen, myöhemmin punertavanruskea, piikit eli orat 1–8 mm pitkiä. Jalka on 2,5–20 cm pitkä, 1–3 cm paksu, tyveen kapeneva, tyvestä kapeampi, hieno nukkainen, nuorena punertavanruskea, vanhemmiten lakin suomujen värinen, tyvestä harmaa tai sinivihreä. Malto on vaaleanruskeaa, jalan tyvestä sinivihreää. Maku kitkerä, haju jauhomainen. Itiöpöly on ruskeata.


title: Roso-orakas

text: Roso-orakas kasvaa kuivissa kangasmetsissä ja männikoissä boreaalisella vyöhykkeellä. Roso-orakas on männyn juurisieni.


title: Roso-orakas

text: Roso-orakas kasvaa harvinaisena kangasmetsissä männyn seuralaisena Etelä- ja Keski-Suomessa. Itiöemät ilmestyvät elo–syyskuussa.


title: Roso-orakas

text: Ei kelpaa syötäväksi.


title: Linuxin tarina

text: Linuxin tarina on kirja Linuxin kehityksestä sekä sen kehittäjästä Linus Torvaldsista. Kirjan on kirjoittanut Tuula Nikkanen ja sen on julkaissut Satku vuonna 2000.


title: Linuxin tarina

text: Kirjassa kerrotaan myös muista Linux-kehittäjistä sekä yrityksien kaupallisesta näkökulmasta.


title: The Linux Programming Interface

text: The Linux Programming Interface on kirja Linux-ytimen ja GNU C-kirjaston (glibc) ohjelmointirajapinnoista (API).


title: The Linux Programming Interface

text: Kirja on kirjoitettu ytimen versiolle 2.6.35 ja glibc versiolle 2.12.


title: KPC Records

text: KPC Records on suomalainen hip hop -musiikkiin keskittyvä levy-yhtiö ja kollektiivi. Kollektiivin perustivat jyväskyläläiset rap-artistit Rekami, Are ja Gettomasa vuonna 2013 Kortepohjan ylioppilaskylässä. Muita KPC Recordsia edustavia artisteja ovat Joosu J, Lyttä, Mike Mo, Kriso K sekä Tohtori Getto.


title: Ristananna Tracey

text: Ristananna Tracey (s. 9. toukokuuta 1992 Kingston, Jamaika) on jamaikalainen 400 metrin aitajuoksun MM-mitalisti. Hän edustaa jamaikalaisessa Spanish Townissa toimivaa Sprint Tech Track Clubia. Hän on pituudeltaan 178 cm.


title: Ristananna Tracey

text: Tracey sijoittui 400 metrin aitajuoksussa kahdeksanneksi Bressanonen alle 18-vuotiaiden MM-kilpailuissa 2009 ja viidenneksi alle 20-vuotiaiden MM-kilpailuissa Monctonissa 2010. Hän voitti alle 20-vuotiaiden Keski-Amerikan ja Karibian mestaruuden 400 metrin aitajuoksussa ja 4 × 400 metrin viestissä 2010.


title: Ristananna Tracey

text: Tracey karsiutui 400 metrin aitajuoksun välierissä MM-kilpailuissa Daegussa 2011 ja Moskovassa 2013 sekä alkuerissä Pekingissä 2015. Rio de Janeiron olympialaisissa 2016 hän sijoittui viidenneksi silloisella ennätyksellään 54,15. Lontoon MM-kilpailuissa 2017 hän saavutti pronssia ennätysajallaan 53,74.


title: Linux Device Drivers

text: Linux Device Drivers on kirja Linux-ytimen laiteajurien ohjelmoinnista.


title: Linux Device Drivers

text: Kirjan kolmas painos on Linux-ytimen versiolle 2.6.10 ja saatavilla Creative Commons -lisenssillä.


title: Linux Device Drivers

text: Kirjan toinen painos on tehty ytimen versiolle 2.4 ja on saatavilla GNU Free Documentation -lisenssillä.


title: Pamela Dutkiewicz

text: Pamela Dutkiewicz (s. 28. syyskuuta 1991 Wattenscheid, Saksa) on saksalainen 100 metrin aitajuoksun MM-mitalisti. Hän edustaa TV Wattenscheid -seuraa ja on pituudeltaan 170 cm.


title: Pamela Dutkiewicz

text: Dutkiewicz keskeytti 100 metrin aitajuoksun loppukilpailun Amsterdamin EM-kilpailuissa 2016. Rio de Janeiron olympialaisissa hän karsiutui välierissä. Hän saavutti Belgradin EM-hallikilpailuissa 2017 pronssia 60 metrin aitajuoksussa ajalla 7,95. Hän voitti 100 metrin aitajuoksun Euroopan joukkuemestaruuskilpailuissa 2017. Lontoon MM-kilpailuissa hän saavutti pronssia ajalla 12,72. Berliinin EM-kilpailuissa 2018 hän sai hopeaa niin ikään ajalla 12,72.


title: Pamela Dutkiewicz

text: Dutkiewicz juoksi 100 metrin aitajuoksuennätyksensä 12,61 Weinheimissa 27. toukokuuta 2017. 60 metrin aidat hän on juossut hallissa aikaan 7,79 Leipzigissa 18. helmikuuta 2017. Hän on voittanut Saksan-mestaruuden ulkoradoilla 100 metrin aitajuoksussa 2017 ja 2018 ja sisäradoilla 60 metrin aitajuoksussa 2017.


title: Courtney Frerichs

text: Courtney Frerichs (s. 18. tammikuuta 1993 Barrington, Illinois) on yhdysvaltalainen 3 000 metrin estejuoksun MM-mitalisti.


title: Courtney Frerichs

text: Frerichs karsiutui 3 000 metrin estejuoksun alkuerissä Barcelonan alle 20-vuotiaiden MM-kilpailuissa 2012. Hän voitti NCAA:n estejuoksumestaruuden 2016. Rio de Janeiron olympialaisissa hän sijoittui estejuoksussa 11:nneksi. Hän saavutti Lontoon MM-kilpailuissa 2017 hopeaa 3 000 metrin estejuoksussa ennätysajallaan 9.03,77.


title: Grottaglie

text: Grottaglie on kunta Taranton maakunnassa Pugliassa Italiassa. Grottagglien asukasluku on 31 890 (2017). Kunta tunnetaan perinteisestä taidekeramiikan ja viinitilojen tuotannosta.


title: Grottaglie

text: Grottaglien nimi tulee latinankielisestä nimestä "Cryptae Aliae", joka tarkoittaa monta rotkoa. Alueella on asuttu jo paleoliittisellä kaudella. Roomalaisen Enniuksen uskotaan asuneen Grottaglien alueella.


title: Grottaglie

text: Grottaglien ympäristössä on paljon kaivettuja luolia, jotka alueen asukkaat ovat kaivaneet todennäköisesti suojautuakseen saraseenien hyökkäyksiltä varhaiskeskiajalla. Luolia on hyödynnetty turvapaikkana myöhemminkin.


title: Grottaglie

text: Grottaglieen rakennettiin piispanlinna Castello Episcopio 1300-luvulla. Se on barokkityylinen linna Grottaglien vanhankaupungin kupeessa. Linnassa toimii nykyään museo.


title: Grottaglie

text: Kaupungin pääkirkko on "Chiesa Matrica" vuodelta 1372. Kirkko edustaa romaanista tyyliä. Toinen kirkko, "Chiesa di San Francesco Di Geronimo", on vuodelta 1832.


title: Grottaglie

text: Grottagliessa on de Félice -suvun palatsi Palazzo de Félice, joka on rakennettu 1767, sekä useita muita komeita palatsirakennuksia eri aikakausilta.


title: Riisiproteiini

text: Riisiproteiini on proteiini-isolaatti, joka on vaihtoehto hera- ja soijaproteiineille. Imeytymisnopeus Riisiproteiinissa on keskimääräinen. Riisiproteiinin, sekä heraproteiinin aminohappoprofiili on melko samankaltainen. Riisiproteiini valmistetaan ruskeasta täysjyvä riisistä käsittelemällä se entsyymeillä, jolloin proteiinit eriytyvät hiilihydraateista. Idättäminen parantaa sen aminohappoprofiilia. Riisiproteiini on hypoallergeeninen proteiini, eli on vähemmän allergeenisia reaktioita aiheuttava, kuin vastaavat eläinproteiinit tai soijaproteiini.


title: Pelimies

text: Pelimies voi tarkoittaa jotakin seuraavista:


title: Linux nimiavaruudet

text: Linux nimiavaruudet () on Linux-ytimen ominaisuus jakaa samalla tietokoneella olevat resurssit toisilleen näkymättömiin alueisiin.


title: Linux nimiavaruudet

text: Menetelmä vastaa periaatteeltaan Unixin codice_1-komennon laajentamista muihin käyttöjärjestelmä resursseihin niiden eriyttämiseen.


title: Linux nimiavaruudet

text: Ominaisuuden ensimmäinen toteutus koski "mount"-nimiavaruutta, joka otettiin mukaan ytimen versiossa 2.4.19 vuonna 2002. Nimiavaruudella eriyttäminen ei tarvitse "hypervisor"-virtualisointia.


title: Linux nimiavaruudet

text: Ominaisuutta on myöhemmin laajennettu käyttäjien nimiavaruuksiin ytimen versiossa 3.8.


title: Linux nimiavaruudet

text: Tuettuja nimiavaruuksien tyyppejä ovat nykyisin:


title: Linux nimiavaruudet

text: Menetelmään on saatu vaikutteita Plan 9 -käyttöjärjestelmän vastaavasta ratkaisusta. Solaris-käyttöjärjestelmässä on vastaava toiminnallisuus nimeltä "Zones".


title: Jettesaari

text: Jettesaari on entisen Rymättylän kunnan, nykyisen Naantalin kaupungin lounaisosiossa sijaitseva saari. Saari sijaitsee noin 32 kilometriä Turusta länteen. Saaren pinta-ala on 31,3 hehtaaria ja sen suurin pituus on 0,8 kilometriä kaakosta luoteeseen. Saari nousee noin 30 metriä merenpinnan yläpuolelle.


title: LilyPond

text: LilyPond on nuottien kirjoittamiseen tarkoitettu avoimen lähdekoodin vapaasti saatavilla oleva tietokoneohjelma. LilyPond on kääntävä ohjelma. Sille syötetään ASCII-muotoinen tekstitiedosto, joka sisältää ohjeet nuottien kirjoittamiseksi. Tuloksena saadaan PDF-tiedosto, joka puolestaan sisältää ohjeet nuottien latomiseksi joko tietokoneen näytölle tai paperille. Lisäksi LilyPond voi tuottaa myös MIDI-tiedoston, jota voidaan kuunnella jollain mediasoittimella.


title: LilyPond

text: LilyPond on syntynyt 1.8.1997 Jan 'Janneke' Nieuwenhuizen'in ja Han-Wen 'Wendy' Nienhuys'in tyttärenä. Syntymäpaino oli 345 ktavua. Ensimmäisen julkaisun numero oli 0.1.


title: LilyPond

text: LilyPondista on nykyisin kaksi sarjaa julkaisuja: Vakaat ja kehitysjulkaisut. Vakaassa julkaisussa toinen numero on parillinen kuten esimerkiksi 2.14, 2.16 ja 2.18. Kehitysjulkaisuissa toinen numero on pariton kuten esimerkiksi 2.11, 2.13 ja 2.15. Nykyinen vakaa julkaisu on 2.18.2 ja kehitysjulkaisu 2.19.80.


title: LilyPond

text:
Lilypondin peruskäyttö tapahtuu komentoikkunassa. Kirjoitetaan ensin tekstitiedosto, joka teksti sisältää ohjeet sävellyksen kirjoittamiseksi. Tekstitiedosto kirjoitetaan jollain tekstieditorilla. Tekstinkäsittelyohjelmia kuten Word ei tässä voi käyttää. Tekstitiedoston päätteenä tulee olla .ly, esimerkiksi ukkonooa.ly. Seuraavassa on esimerkki yksinkertaisen kappaleen tekstitiedostosta.
\version "2.18.2"
\language "suomi"
\header {
melodia = \new Voice{


title: LilyPond

text: \score{


title: LilyPond

text: Kun tekstitiedosto on tallennettu ja varustettu .ly-päätteellä se ajetaan LilyPond-ohjelmalla. Esimerkiksi Debianissa tämä tapahtuu yksinkertaisesti seuraavasti.


title: LilyPond

text: käyttäjä@debian8:~/Musiikki$ lilypond ukkonooa.ly


title: LilyPond

text: Ohjelma tulostaa komentoikkunaan joko virhelistan (hyvin todennäköistä) tai sitten ilmoittaa että on onnistuneesti luonut nuottisivun. Mikäli tuli pitkä virhelista on palattava tekstieditoriin korjaamaan virheet ja yritettävä uudestaan. Jos virheitä ei ole, ohjelma luo PDF-tiedoston. Tämä nimetään oletusarvoisesti alkuperäisen tekstitiedoston mukaan eli esimerkiksi ukkonooa.pdf. Mikäli on haluttu myös äänitiedosto niin se nimetään vastaavasti ukkonooa.midi. LilyPond tallentaa luomansa tiedostot siihen hakemistoon missä ohjelma ajetaan. Siis tässä esimerkissä hakemistoon ~/Musiikki.


title: LilyPond

text: Edellisen esimerkin mukainen nuotti näyttää seuraavalta.


title: LilyPond

text: Ja kuulostaa seuraavalta:


title: LilyPond

text: LilyPondiin on saatavilla myös käyttöä helpottavia graafisia käyttöliittymiä esimerkiksi:


title: LilyPond

text: LilyPondilla voi luoda nuotteja moniin tarkoituksiin. Seuraavassa joitakin tavallisimpia käyttökohteita:


title: LilyPond

text: Lilypond yhteisö tarjoaa vapaasti käytettäväksi kattavat ohjeet ohjelman käyttämiseksi. Käyttöohjeita on saatavissa tavallisesti kolmessa muodossa: Usealle sivulle jaetut HTML-ohjeet, yhden sivun HTML-ohjeet ja PDF-ohjeet. Usealle sivulle jaettuja HTML-ohjeita on kätevä käyttää suoraan selaimella verkkoyhteyden kautta. Yhden sivun HTML-ohjeet sisältävät aina koko aineiston yhdellä sivulla. Niiden käyttö voi olla hankalaa, koska jotkut ohjeet ovat todella laajoja. PDF-ohjeet on ladattavissa omalle koneelle ja niitä voidaan käyttää ilman verkkoyhteyttä.


title: LilyPond

text: Ohjelma on ladattavissa omalle koneelle muun muassa ohjelmaa ylläpitävän yhteisön sivuilta. Linux-koneille ohjelman saa helpoiten ladattua oman jakeluversionsa pakettivarastosta. Koska kysymyksessä on avoimen lähdekoodin ohjelma on se saatavissa myös lähdekoodina. Lähdekoodin voi halutessaan kääntää itse ja asentaa sen omalle koneelle.


title: Sherburne County Generating Station

text: Sherburne County Generating Station on hiilivoimala Minnesotassa Yhdysvalloissa. Se on pinta-alaltaan, kapasiteetiltaan ja hiilen kulutukseltaan Xcel Energyn suurin voimalaitos. Ensimmäinen yksikkö otettiin käyttöön vuonna 1976, toinen 1977 ja kolmas 1987.


title: Sherburne County Generating Station

text: Laitos kuluttaa päivittäin 20 000 tonnia hiiltä, joka louhitaan Montanassa ja Wyomingissa. 2 400 megawatin tuotanto riittää 2 miljoonan kotitalouden tarpeisiin.


title: Jalkapallon Maakuntasarjan kausi 1954

text: Jalkapallon Maakuntasarjan kausi 1954 oli Suomen kolmanneksi korkeimman sarjatason kausi jalkapallossa kaudella 1954. Ensimmäisen kerran myös TUL:n jukkueet osallistuivat tähän aiemmin vain SPL:n seuroille tarkoitettuun kilpailuun. Näin ollen osanotto-oikeus oli 104 joukkueella, joista 103 myös osallistui (Toukolan Teräs luopui). Sarjapaikka maakuntasarjaan kaudelle 1955 myönnettiin 64 joukkueelle, joten sarjasta putosi 39 joukkuetta eikä yhtään uutta nostettu tilalle. Suomensarjaan nousi neljä joukkuetta, ja sieltä vastaavasti maakuntasarjaan putosi neljä.


title: Jalkapallon Maakuntasarjan kausi 1954

text: Maakuntasarja pelattiin kaikkiaan 16 lohkossa, joiden voittajat jatkoivat kilpailua noususta Suomensarjaan kaudelle 1955. Lohkovoittajat ja joukkueiden (suluissa putoavien) määrä lohkossa:Suomensarjan karsinnoissa pelasivat maakuntasarjan lohkovoittajat - yhteensä 16 joukkuetta - kahdessa kahdeksan joukkueen lohkossa.


title: Jalkapallon Maakuntasarjan kausi 1954

text: Viimeisillä kierroksilla peruutettiin otteluita, joilla ei ollut enää kummallekaan joukkueelle merkitystä. Nämä pelit on laskettu sarjataulukkoon tasapeleiksi, maalit 0–0.


title: Idealism

text: Idealism on saksalaisen elektronista musiikkia tuottavan duon Digitalismin debyyttialbumi, joka julkaistiin Virgin Recordsilla 9. toukokuuta 2007. Albumi julkaistiin Yhdysvalloissa Astralwerksin kautta vasta 19. heinäkuuta 2017.


title: Idealism

text: Rockstar Games käytti kappaletta ”Idealistic” videopelin trailerissa


title: Kansalliskaarti (suurlakko)

text: Kansalliskaartit olivat eri puolilla Suomea vuoden 1905 suurlakon aikana toimineita työläisten ja ylioppilaiden muodostamia organisaatioita, joiden tehtävänä oli valvoa yleistä järjestystä. Merkittävin kansalliskaarti toimi Helsingissä, jossa se lakkoviikon aikana jakaantui työläisten ja ylioppilaiden omiin kaarteihin, joista myöhemmin syntyivät punakaartit ja suojeluskunnat.


title: Kansalliskaarti (suurlakko)

text: Kansalliskaartit syntyivät loka–marraskuun vaihteessa 1905 olleen suurlakon aikana, kun myös poliisivoimat liittyivät siihen ja maa jäi vaille järjestysvaltaa. Kyseessä oli venäläistämistoimia vastaan suunnattu porvariston ja työläisten yhteinen lakko, johon myös poliisit liittyivät. Lakon aikana osapuolet kuitenkin ajautuivat erilleen ja samalla myös Helsingin kansalliskaarti hajosi kahtia ylioppilaiden erotessa siitä. Helsingin lisäksi kansalliskaarteja toimi lähes kaikissa muissa kaupungeissa ja myös maaseutupaikkakunnilla. Koska maan ainoat korkeakoulut olivat Helsingissä, koostuivat muiden paikkakuntien kaartit kuitenkin pääosin työväestöstä.


title: Kansalliskaarti (suurlakko)

text: Kun Suomen senaatti erosi 31. lokakuuta, aloitti kenraalikuvernööri Ivan Obolenski neuvottelut uuden senaatin muodostamisesta yhdessä perustuslaillisten ja vanhasuomalaisten kanssa. Työväestö ei ollut edustettuna, koska yksikään osapuoli ei pitänyt työväenliiketta neuvottelukumppanina, jonka näkemyksiä olisi pitänyt kuunnella. Tämän seurauksena työväestön muodostama keskuslakkokomitea päätti ottaa pääkaupungin järjestyksenpidon hallintaansa.


title: Kansalliskaarti (suurlakko)

text:
Työväestön keskuudessa oli jo heti lakon alettua keskusteltu järjestyskaartin perustamisesta ja lopulta Kaarlo Luoto ehdotti asiaa lakkokomitean puheenjohtajana toimineelle Matti Kurikalle tiistaina. Järjestyksen ylläpitoa varten perustettiin lähinnä työläisistä koostunut "Kansalliskaarti". Tämän jälkeen Luoto värväsi kaartin rungon nopeasti entisistä vanhan väen sotamiehistä ja aliupseereista, jotka olivat mukana työväenliikkeen toiminnassa. Kaarti jaettiin kahtia vartiopalvelusta suorittavaan osastoon sekä varsinaiseen kaartiin, joka organisoitiin armeijan mallin mukaisesti
Kaartin tunnuksena oli aluksi valkoiset käsivarsinauhat, mutta Luodon komennossa olleet kaksi varsinaisen kaartin rykmenttiä vaihtoivat ne pian punaisiksi, jonka jälkeen niistä alettiin käyttämään nimitystä ”punainen kaarti”. Vartio-osasto käytti edelleen valkoisia nauhoja. Punaiseen väriin ei kuitenkaan vielä tuolloin iittynyt sen myöhäisempää poliittista merkitystä. Kansalliskaartissa oli yhteensä noin 2 000 miestä.
Lakkokomitean toimenpiteet yllättivät täydellisesti myös Helsingin kaupunginvaltuuston, joka tuolloin koostui pelkästään porvaristosta. Perustuslaillisten johtama valtuusto oli samaan aikaan suunnitellut ottavansa lakossa olleen poliisilaitoksen haltuunsa, jota silmälläpitäen ylioppilaat olivatkin jo suunnitelleet oman suojakaartin perustamista entisen poliisipäällikön Ivar Gordien johdolla. Ylioppilaat päättivät kuitenkin nopeasti liittyä lakkokomitean perustamaan kansalliskaartiin. Sen päälliköksi oli aluksi ehdolla Gordie, mutta kun Kurikan entuudestaan tuntema entinen vanhan väen kapteeni Johan Kock saapui Helsinkiin myöhemmin samana päivänä, pyysi Kurikka häntä kansalliskaartin johtajaksi. Työväki siirtyi välittömästi Kockin taakse, vaikka oli vain paria tuntia aikaisemin vielä kannattanut Gordieta. Porvaristo kannatti edelleen Gordieta, mutta Kockin valinnan jälkeen ylioppilaat suostuivat hänen komentoonsa, niin että he kuitenkin muodostivat oman osastonsa. Vastuu työväestön ja ylioppilaiden kesken jaettiin miesluvun mukaan. Kock vastasi kaartin yleisistä asioista, mutta myös Gordie tli mukaan sen toimintaan laatimalla kaartin yksityiskohtaisemmat ohjeet. Iltapäivänä kaarti valtasi Senaatintorin laidalla sijainneen poliisilaitoksen ja lähetti kaupungille järjestyspatrulleja. Helsinkiläisten mielissä kaupungin järjestyksenpito oli nyt siirtynyt vallankumouksellisten käsiin. Poliisilaitos oli lähinnä työväestön miehittämä, mutta asemalla oli myös ylioppilaita, jotka toimivat sihteerinä ja kielenkääntäjinä. Mukana oli myös suuri joukko naisia, jotka toimivat huoltotehtävissä.


title: Kansalliskaarti (suurlakko)

text: Miehistö oli yleisesti epäluotettavaa, koska jokainen meni oman mielensä mukaan. Kock ratkaisi ongelman laittamalla jokaista yhdelle miehelle tarkoitettua tehtävää varten useita miehiä, jolloin se yleensä tuli hoidetuksi. Kansalliskaartin miehet kaappasivat muun muassa kaupunkiin tulevia maitokuljetuksia ja jakoivat niitä ihmisille. Ne valvoivat myös lakon ajaksi julistetun kieltolain noudattamista Helsingin ravintoloissa. Kock oli kuitekin rauhoittanut kansalliskaartia ottamalla radikaaleimmat aktivistit omaan komentoonsa ja keksinyt näille tekemistä, jotteivat he ryhtyisi toimimaan omavaltaisesti.


title: Kansalliskaarti (suurlakko)

text: Keskiviikkona 1. marraskuuta Kock ja Kurikka vierailivat kenraalikuvernööri Obolenskin luona. Kun heille selvisi, ettei työväellä ollut mahdollista vaikuttaa tilanteen poliittiseen kehittymiseen, päätti keskuslakkokomitea ryhtyä tiukasti ajamaan omia vaatimuksiaan, koska sen hallussa oli järjestyksenpidon lisäksi myös muita yhteiskunnan toiminnan kannalta keskeisiä toimia, kuten rautatiet ja sanomalehdet. Siihen vaikuttivat myös Tamperelta ja muualta maasta saapuneet tiedot lakon kehittymisestä. Rautatientorilla järjestetyssä suuressa kansankokouksessa vaadittiin väliaikaisen hallituksen perustamista, jonka tehtäviin kuului muun muassa järjestyksen palauttaminen. Perustuslailliset katsoivat väliaikaisen hallituksen valinnan merkitsevän avointa kapinaa keisaria vastaan, ja uskoivat venäläisten puuttuvan siihen asevoimin. Tilanteen entisestään kiristyessä lakon jatkuessa, Obolenski varautui jopa sotatilan julistamiseen, johon olisi liittynyt myös kansalliskaartin väkivaltainen hajottaminen. Keskuslakkokomitea oli kuitenkin saanut lupauksen, jonka mukaan toimenpiteisiin ei ryhdytä, ellei sotaväen kimppuun ensin hyökätä.


title: Kansalliskaarti (suurlakko)

text: Porvariston ja työväen yhteinen lakkorintama alkoi hajoamaan torstaina 2. marraskuuta, jolloin myös ensimmäiset ylioppilaat erosivat kansalliskaartin palveluksesta, koska katsoivat sen muuttuneen vallankumoukselliseksi. Tampereella oli edellienä päivänä annettu niin sanottu "Punainen julistus", jota porvaristo piti liian radikaalina. Kun Kockin johtama kansalliskaarti ei suostunut luovuttamaan poliisilaitosta kaupunginvaltuuston haltuun, päätti se kansalliskaartin vastavoimaksi muodostaa kokonaan oman suojakaartin Helsingin yliopiston ja Polyteknillisen opiston opiskelijoista. Perjantain aikana organisoidun kaartin johtoon pyydettin aluksi Gordieta, mutta hän kieltäytyi, koska piti sitä pelkästään väkivaltaisuuksia varten perustettuna. Lopulta ylioppilaiden suojakaartin päälliköksi tuki kapteeni Gösta Theslöff.


title: Kansalliskaarti (suurlakko)

text: Suurlakko päättyi lopulta sunnuntaina 5. marraskuuta annetun keisarillisen manifestin myötä, ja keskuslakkokomitea päätti julistaa sen päätyväksi maanantaina kello 14. Samana iltana lakkokomitea oli päättänyt, että Kock jatkaa kansalliskaartin päällikkönä, mutta hän erosi itse aamuun mennessä. Maanantaina työnantajat avasivat tehtaat ja liikkeet normaalisti, minkä vuoksi kansalliskaarti kiersi aamupäivällä Helsingin keskustassa sulkemassa avattuja liikkeitä. Tämä johti yhteenottoon kapteeni Theslöffin johtaman ylioppilaiden suojeluskaartin kanssa, kun sen epäiltiin hankkivan aseita Kockin suljettavaksi määräämästä Stockmannin rautakaupasta. Paikalle rientäneet ylioppilaskaartin miehet ajoivat aseistamattoman kansalliskaartin aseella uhaten, ja lopulta tilanne raukesi, kun Kock käski miehensä perääntymään.


title: Kansalliskaarti (suurlakko)

text: Kaupunginvaltuusto oli jo kello 11 julistanut Theslöffin Helsingin väliaikaiseksi poliisimestariksi. Välikohtauksen jälkeen Kock pelkäsi hänen yrittävän vallata poliisiaseman, jonka vuoksi kansalliskaarti miehitti Sentintorin uojatakseen sitä. Hyökkäystä ei kuitenkaan tapahtunut, vaan suurlakko julistettiin päättyneeksi puolenpäivän aikaan alkaneessa kansankokouksessa. Sen aikana luetiin myös Kockin julistus, jossa viitattiin aamupäivän tapahtumiin, ja todettiin, kuinka työväki oli isänmaan edun nimissä päättänyt vetäytyä ylioppilaiden ennenkuulumattoman väkivallan uhan edessä. Puheiden päätyttyä kokouksessa osoitettiin suosiota kansalliskaartille ja myös lakkokomitean edustajana puhunut Eetu Salin kiitti kaartin toimintaa. Tämän jälkeen kansalliskaarti marssi vielä Rautatientorill, jossa Kock piti puheen, jossa hän sanoi sen olevan Suomen tulevaisuuden kaarti. Kustaa Luoto puolestaan ilmoitti kaartin pitävän järjestystä vielä illan ja seuraavan yön ajan. Porvarit kutsuivat kaartia jo tuolloin yleiesti punaiseksi kaartiksi. Kokouksia tarkkailleet luonnehtivat lakon päättymistä myös vain välirauhaksi työväestön ja porvariston välilä. Helsingin kansalliskaarti järjestäytyikin punakaartiksi vain pari viikkoa lakon päättymisen jälkeen, mutta myös ylioppilaiden suojakaarti jatkoi toimintaansa.


title: Kansalliskaarti (suurlakko)

text: Pian lakon jälkeen Johan Kock julkaisi kaartin toimintaa käsittelevän kirjan "Seitsemän päivää keskusasemalla", jonka hän päätti sanoihin:


title: Kansalliskaarti (suurlakko)

text: Työväki perusti kansalliskaarteja myös muissa kaupungeissa, kuten Viipurissa, jossa sotaväki kuitenkin hyökkäsi sen päämajaan ja kaarti antautui ilman vastarintaa.


title: Immunity

text: Immunity on englantilaisen elektronista musiikkia tuottavan artistin Jon Hopkinsin neljäs studioalbumi, jonka julkaisi Domino Records 4. kesäkuuta 2013. Albumi oli ehdolla Mercury Prizen vuoden 2013 parhaaksi albumiksi.


title: Geologinen kartta

text: Geologinen kartta on visuaalinen esitys geologisesta eli maahan liittyvästä paikkatiedosta. Geologisessa kartassa kuvataan eri värisävyin ja karttamerkein Maan koostumusta ja rakennetta: erilaisia geologisia alueita, kuten maaperä-, maannos-, mineraali- ja kallioperäalueita sekä geologisia muodostumia ja kohteita. Geologiset kartat kuvaavat myös maa- ja kallioperään varastoitunutta vettä eli pohjavesialueita sekä soiden turvealueita. Geologiset kartat voivat olla myös paleontologisia ja kuvata maapallon kehityshistorian eri vaiheita ja geologisia alueita ja kohteita temporaalisesta näkökulmasta.


title: Geologinen kartta

text: Suomessa geologisten karttojen tuottamisesta vastaavat pääasiassa Geologian tutkimuskeskus ja Maanmittauslaitos.


title: Geologinen kartta

text: Geologiset kartat ovat tärkeitä esimerkiksi kaivostoiminnassa, rakentamisessa sekä aluesuunnittelussa. Geologisia karttoja tuotetaan niin maastotutkimuksila näytteitä keräämällä kuin kaukokartoituksella, kuten laserkeilauksilla ja spektroskopialla. Nasa on spektometriaan perustuen tutkinut myös muiden planeettojen geologiaa ja luonut niistä karttoja.


title: Geologinen kartta

text: Geologisessa maaperäkartassa on esimerkiksi nähtävissä moreeni-, hiekka-, hiesu-, hieta- ja savialueet. Kallioperäkartta havainnollistaa puolestaan kallioperän koostumusta, sitä mistä kivilajeista alueen kallioperä koostuu. Kallioperäkartassa näkyvät esimerkiksi graniitti, gneissi, kvartsikivi, hiekkakivi ja konglomeraattialueet. Pohjavesikartta kuvaa pohjavesialueiden sijoittumista.


title: Geologinen kartta

text: Geologisia pinnanmuotoja ovat endo- ja eksogeenisten prosessien, esimerkiksi laattatektoniikan ja vulkanismin synnyttämät sekä eroosion muovaamat kohteet.


title: Geologinen kartta

text: Suomessa tavallisia geologisia kohteita ovat esimerkiksi muinaisten vuoristojen jäänteet, kuten tunturit ja vaarat, vulkanismin synnyttämät kimberliittipiiput, kallioperän kultajuonteet, pohjavesialueiden lähteet, fluviaaliset muodot, kuten jokien aikaansaamat pinnanmuodot, esimerkiksi kurut, rotkot ja raviinit, eoliset dyynit sekä glasiaaliset jääkauden merkit, kuten salpausselät, harjut, drumliinit, sandurit, suppakuopat, siirtolohkareet ja hiidenkirnut.


title: Geologinen kartta

text: Geologian tutkimuskeskus julkaisee myös luonnonhistoriaa ja geologisia nähtävyyksiä esitteleviä geologisia retkeilykarttoja, jotka opastavat hankkimaan uusia elämyksiä ja tutustumaan maamme mielenkiintoisiin geologisiin kohteisiin.


title: Kotivalo (lehti)

text: Kotivalo oli vuosina 1943–1954 ilmestynyt suomenkielinen aikakauslehti, jota julkaisi Suomen orpokotiyhdistys, vuodesta 1946 Suomen kesälapsiyhdistys. Joulunumeroiden nimenä oli "Jouluvalo".